কার নিয়ন্ত্রণে যাবে আফগানিস্তান?\nআফগানিস্তান থেকে মার্কিন সেনা প্রত্যাহারের পর দেশটিতে নতুন করে গৃহযুদ্ধের শঙ্কা দেখা দিয়েছে। এরইমধ্যে দেশটির বড় বিমানঘাঁটি থেকে যুক্তরাষ্ট্রের সৈন্যরা চলে গেছেন। তালেবানরা একের পর এক এলাকা দখল করছেন। দেশটির সরকারি বাহিনী এখন এতটাই দুর্বল হয়ে পড়েছে যে, তাদের ভাড়া করতে হয়েছে মিলিশিয়া যোদ্ধাদের। তবে তাতেও হয়তো শেষ রক্ষা হবে না। নতুন করে গৃহযুদ্ধ শুরু হলে কিংবা আফগানিস্তানের নিয়ন্ত্রণ তালেবানের হাতে গেলে কেমন হতে পারে দেশটির রাজনৈতিক চিত্র।\nবছরের পর বছর ধরে যুক্তরাষ্ট্র ও ন্যাটো বাহিনী প্রশিক্ষণ ও অর্থসহায়তা দেওয়ার পরও আফগান সরকারের নিরাপত্তা বাহিনী খুবই দুর্বল। তালেবানের হামলার আশঙ্কায় ইতোমধ্যেই কয়েক ডজন সিকিউরিটি পোস্ট ছেড়ে চলে গেছে এই বাহিনী।এমনকি তালেবানরা সরকার নিয়ন্ত্রিত এলাকাগুলো দখলে নিলে বিচারের মুখোমুখৗ হওয়ার ভয়ে অনেক আফগান সেনা সশস্ত্র গোষ্ঠিটির সাথে যোগ দিতে শুরু করেছে।\nবিভিন্ন সংবাদ মাধ্যমের খবরে বলা হয়েছে, যুক্তরাষ্ট্র ও ন্যাটোর প্রশিক্ষিত এসব সেনারা বাহিনী ত্যাগ করছে তার আরেকটি কারণ মাসের পর মাস বেতন না পাওয়া। যে কারণে তারা সাজোয়া যানের বহর, মেশিন গান ও মর্টারসহ অনেক সমরাস্ত্র তালেবানদের হাতে তুলে দিচ্ছে। যাতে তারা নিরাপদে বেড়িয়ে যেতে পারে অথবা অর্থের বিনিময়ে তালেবানের সাথে কাজ করতে পারে।\nযুক্তরাষ্ট্র সমর্থিত কাবুলের প্রশাসন টিকে থাকার জন্য বিভিন্ন মিলিশিয়া গোষ্ঠির ভাড়াটে যোদ্ধাদের ওপর নির্ভরতা বাড়াচ্ছে। এর ফলে আফগানিস্তানের যুদ্ধবাজ নেতারা সামনে চলে আসার সুযোগ পাচ্ছেন। এসব যোদ্ধাদের ওপর সরকারের নির্ভরতা প্রমাণ করে তারা কত দ্রুত গণতান্ত্রিক বৈধতা হারাচ্ছে। সশস্ত্র মিলিশিয়াদের ওপর সরকারের ক্রমবর্ধমান নির্ভরতার মাধ্যমে আশরাফ গনির প্রশাসন একটি স্বার্বভৌম রাষ্ট্রের মৌলিক স্তম্ভ থেকে বিচ্যুত হচ্ছে।\nভাড়াটে গোষ্ঠিগুলোর বিরুদ্ধে সব সময়ই সহিংসতার অভিযোগ রয়েছে। তালেবানের বিরুদ্ধেও এই অভিযোগ কম নেই। কিন্তু সরকার নিজেই এখন এসব গোষ্ঠির ওপর নির্ভর করছে। রাষ্ট্রের বৈধ জায়গাগুলিতে মিলিশিয়াদের বিচরণ করতে দিয়ে নিজেদের বৈধতাকেই প্রশ্নের মুখে ফেলেছে। এর ফলে তালেবানও কাবুলের প্রশাসনকে পরাজিত করে ক্ষমতা দখল করলে নিজেদের রাষ্ট্রীয় বাহিনী হিসেবে দাবি করতে পারবে। যেটি তারা খুব শীঘ্রই করবে বলে আশাবাদী। ইতোমধ্যেই আফগানিস্তান থেকে মার্কিন বাহিনীর চলে যাওয়াকে তারা দুই দশকের যুদ্ধে পশ্চিমাদের পরাজয় হিসেবে চিহ্নিত করেছে।\nকাবুল সরকারের এই নীতিতে মূলত আফগানিস্তানের প্রধান প্রধান যুদ্ধবাজ নেতাদের স্বার্থই প্রতিফলিত হচ্ছে। আবদুর রশিদ দোস্তাম, ইসমাইল খান, আতা মোহাম্মাদের মতো নেতারা জনগনের স্বার্থের চেয়েও বেশি চিন্তিত তালেবানের প্রত্যাবর্তন নিয়ে। তাদের সবারই লক্ষ্য ক্ষমতা দখল করা, তবে এই লড়াইয়ে তাদের চেয়ে অনেক এগিয়ে আছে তালেবানরা।\nআফগানিস্তান থেকে যুক্তরাষ্ট্রের সৈন্য প্রত্যাহারের সাম্প্রতিক অগ্রগতিকে বিজয় হিসেবে দেখছে তালেবানরা। তার বলছে এটি আফগানিস্তানের স্থায়ী শাস্তির রাস্তা খুলে দেবে। গোষ্ঠিটি বলেছে, তাদের মুক্ত করা এলাকাগুলোর পরিস্থিতি পুরোপুরি ইসলামিক আমিরাতের নিয়ন্ত্রণে রয়েছে। নাগরিকদের জীবনাযাত্রা স্বাভাবিক হয়েছে এবং জনগন বহু বছর পর তাদের কাক্সিক্ষত শান্তি, নিরাপত্তা ও ভরসা পেয়েছে।\nকাবুল সরকারের সশস্ত্র মিলিশিয়াদের ওপর নির্ভরতার কথা উল্লেখ করে তালেবানরা বলেছে, এতে প্রমাণ হয় সরকারের কোন বৈধ ভিত্তি নেই এবং এই সরকার গঠিত হয়েছ শুধুমাত্র বিদেশীদের স্বার্থ রক্ষার জন্য। তারা গনি সরকারের এই নীতিকে পুরনো ব্যর্থ কৌশল হিসেবেও আখ্যায়িত করেছে।\nতালেবানদের পক্ষ থেকে আরো বলা হয়েছে, বিলিয়ন বিলিয়ন ডলার খরচ করে যে সেনাবাহিনী গঠন করা হয়েছে- তারা আফগান জাতিকে সুরক্ষা দেওয়ার বদলে উল্টো তাদেরই হত্যা করছে এবং বিদেশী প্রভূদের দেশত্যাগের ফলে সেই বাহিনী চূর্ণবিচুর্ণ হয়ে গেছে।\nঅনেক দিন ধরে কাবুলের সরকারের ক্ষমতা কমে আসছিলো। এরপর ন্যাটো ও মার্কিন বাহিনী প্রত্যাহারের ফলে এর গতি আরো বাড়বে। তালেবানরা তাদের নিয়ন্ত্রিত এলাকাগুলো থেকে বাইরে বের হয়ে আরো নুতন নতুন এলাকা দখলে নিতে উৎসাহ পাবে। ইতোমধ্যেই তারা ৫০টির বেশি জেলা দখলে নিয়েছে। যদিও তালেবানের দাবি একশোর বেশি জেলা তাদের দখলে। তাজিকিস্তানের সাথে প্রধান সীমান্ত ক্রসিংটিও এখন তালেবানের নিয়ন্ত্রণে রয়েছে। পুরো আফগানিস্তানের অর্ধেকের বেশি গ্রাম এলাকা এখন তালেবানের দখলে। কিছু শহরও আছে তাদের নিয়ন্ত্রণে।\nঅনেকেই এখন কাবুল সরকারের শেষের শুরু হয়ে গেছে বলে মনে করছেন। সাম্প্রতি যুক্তরাষ্ট্রের এক গোয়েন্দা মূল্যায়নেও বলা হয়েছে, মার্কিন বাহিনী প্রত্যাহারের ছয় মাসের মধ্যে কাবুল সরকারের পতন হতে পারে। একই সময়ে তালেবান নিজেদের কাবুল সরকারের চেয়ে শক্তিশালী. দেশ পরিচায়নায় দক্ষ ও বৈধ কর্তৃপক্ষ হিসেবে প্রচার করছে এবং কাবুলের সরকারকে তারা পুতুল সরকার হিসেবে আখ্যায়িত করছে।\nতালেবানের একটি কৌশল তাদের দ্রুত বিভিন্ন এলাকার ওপর প্রভাব বিস্তার করতে সহযোগিতা করেছে। তারা আগের চেয়ে অনেক বেশি জাতিগত বৈচিত্রপূর্ণ সশস্ত্র গোষ্ঠিতে পরিণত হয়েছে। ২০১৬ সালের পর থেকে তালেবান তাদের দলে ভিড়িয়েছে আফগানিস্তানের বিভিন্ন জাতিগোষ্ঠির লোককে। বিভিন্ন জাতিগত সংখ্যালঘু গোষ্ঠির যোদ্ধার উপস্থিতিই তালেবানকে দেশের দক্ষিণাঞ্চলে দ্রুত একের পর এক এলাকা দখলে নিতে সহযোগিতা করেছে।\nএখনো সংখ্যালঘুরা তালেবানের মধ্যে খুব বেশি গুরুত্বপূর্ণ পদে না থাকলেও তাদের যোগদান ও সমর্থন তালেবানকে সহযোগিতা করেছে বিভিন্ন এলাকা দখলে নিতে। আর যার ফলে ত্বরান্বিত হয়েছে কাবুল সরকারের সামরিক ও রাজনৈতিক পতন।\nমার্কিন সেনাদের চলে যাওয়ার পর আফগানিস্তানে তালেবানের উত্থানকে সিরিয়ার গৃহযুদ্ধের সাথে তুলনা করলে ভুল হবে। কারণ সিরিয়ায় এমন একটি সরকার আছে যারা রাশিয়া ও ইরানের সহযোগিতা নিয়ে বিদ্রোহীদের পরাজিত করতে পেরেছে। কিন্তু আফগানিস্তানে সেটি সম্ভব নয়। যে কারণে আফগানিস্তানের পরিস্থিতি আরো বেশি রক্তাক্ত হয়ে উঠতে পারে। আবার তালেবানেরও কোন শক্তিশালী বিদেশী বন্ধু নেই। কাজেই এই সুযোগে আফগানিস্তানে প্রভাব বিস্তার করতে উঠে পড়ে লাগবে প্রতিবেশী দেশগুলো।\nপাকিস্তান, চীন, রাশিয়া, ইরানের মতো দেশগুলো ইতোমধ্যেই তালেবানের সাথে ভবিষ্যত সম্পর্কের আভাস দিয়ে রেখেছে। এদের মধ্যে আফগানিস্তানের স্থিতিশীলতার সাথে সবচেয়ে বেশি জড়িত ভারত ও পাকিস্তানের সম্পর্ক। যে কারণে আফগাস্তিানে গৃহযুদ্ধ লাগলে সেটি পাক-ভারত প্রক্সি যুদ্ধে পরিণত হওয়ার সম্ভাবনা রয়েছে।\nভারত ঐতিহাসিকভাবে তালেবানের সাথে সম্পর্ক রক্ষা করেনি। আফগানিস্তান তালেবানের নিয়ন্ত্রণে যাক সেটিও তারা চাইবে না। যুক্তরাষ্ট্র সেনা প্রত্যাহারের ঘোষণা দেওয়ার পর থেকেই ভারত বিষয়টি নিয়ে উদ্বেগ প্রকাশ করে আসছে। তার ভয় পাচ্ছে আফগানিস্তান থেকে ভারতের মাটিতে সশস্ত্র কর্মকান্ড বেড়ে যেতে পারে। বিশেষ করে কাশ্মীরে।\nআফগান তালেবান এখন এতটাই সুবিধাজনক অবস্থায় রয়েছে যে, ভারতের করার খুব বেশি কিছু থাকবে না হয়তো। পরিবর্তিত পরিস্থিতির আলোকে নয়া দিল্লি হয়তো বাধ্য হয়েই তালেবানের সাথে সংলাপ শুরু করতে পারে। গত বছর আন্তঃআফগান সংলাপে অংশ নিয়ে ভারতের পররাষ্ট্রমন্ত্রী এস জয়শঙ্কর বলেছিলেন, তার দেশ চায় আফগানদের নিয়ন্ত্রণে ও তাদের নেতৃত্বেই আফগানিস্তান চলুক। যদিও তালেবান প্রসঙ্গে তিনি কিছু বলেননি।\nঅনেক বিশ্লেষক মনে করেন যুক্তরাষ্ট্রও চাইবে তালেবান ক্ষমতায় এলে ভারত তাদের সাথে সম্পর্ক রক্ষা করুক। এতে আখেরে যুক্তরাষ্ট্রের স্বার্থই রক্ষা হবে। গত বছর আফগানিস্তান বিষয়ক মার্কিন বিশেষ দূত জালমি খলিলজাদ ভারতকে আহ্বান জানিয়েছেন তালেবানের সাথে কথা বলে সন্ত্রাসবাদ নিয়ে তাদের উদ্বেগের কথা জানাতে। কাতারে তালেবানদের সাথে সম্প্রতি ভারতের পররাষ্ট্রমন্ত্রীর একটি গোপন বৈঠক হয়েছে বলে বিভিন্ন গনমাধ্যমে খবর এসেছে।\nপাকিস্তানের দিক থেকে বিষয়টি এখন অন্যরকম। প্রধানমন্ত্রী ইমারান খান ইতোমধ্যেই বলেছেন, আফগানিস্তানে একটি টেকসই শান্তি চুক্তি না হলে গৃহযুদ্ধ লেগে যেতে পারে। তিনি যুক্তরাষ্ট্রকে আফগানিস্তান ত্যাগ করার আগে দেশটিতে একটি রাজনৈতিক সমাধানের পথ খুঁজতে বলেছিলেন। কারণ আফগানিস্তানের অস্থিতিশীলতার সবচেয়ে বড় প্রভাব পড়বে পাকিস্তানের ওপর। দুই দেশের মধ্যে বিশাল পার্বত্য সীমান্ত থাকায় সহজেই আফগান সশস্ত্র গোষ্ঠিগুলো পাকিস্তানের মাটিতে প্রবেশ করতে পারে।\nতবে পাকিস্তান একটি জায়গায় এগিয়ে রয়েছে, তা হলে তালেবানের সাথে তাদের পুরনো সম্পর্ক। এটি এক দিকে যেমন নিজেদের মাটিতে সন্ত্রাসবাদ বিস্তার রোধে সহায়ক হবে অন্য দিকে ভারতকে আফগানিস্তানে প্রভাব বিস্তারে বাধা দেবে। তবে পাকিস্তান সবচেয়ে বেশি চাইবে আফগানিস্তানে শান্তি আসুক।\nওয়াশিংটন-ভিত্তিক থিঙ্কট্যাঙ্ক উইলসন সেন্টারের বিশ্লেষক মিখায়েল কুগেলম্যান মনে করেন, পাকিস্তান সবার আগে নজর রাখবে আফগান শান্তি প্রক্রিয়ার দিকে।শান্তি প্রক্রিয়া চালু থাকলে পাকিস্তান তাতে সমর্থন করবে, কারণ আফগানিস্তানে অশান্তি থাকলে তা পাকিস্তানকে অস্থিতিশীল করে তুলতে পারে।-BD Views


8086 মাইক্রোপ্রসেসর | আর্কিটেকচার এবং গুরুত্বপূর্ণ ঠিকানা মোড\n8086 মাইক্রোপ্রসেসর | পিন ডায়াগ্রাম | এটি আর্কিটেকচার এবং গুরুত্বপূর্ণ ঠিকানা মোড\nবিভিন্ন ঠিকানা মোড\nবিভিন্ন পতাকা নিবন্ধন করুন\n8086 মাইক্রোপ্রসেসরে পাইপলাইন আর্কিটেকচার\n8086 সালে মেমরি বিভাজন\n8085 এবং 8086 মাইক্রোপ্রসেসরের মধ্যে পার্থক্য\nমাইক্রোপ্রসেসর 8086 কী?\nচিত্র ক্রেডিট:টমাস Nguyen, ইন্টেল C8086, সিসি বাই-এসএ 4.0\nমাইক্রোপ্রসেসর 8086 প্রথম ইনটেল 1976 সালে আবিষ্কার করেছিলেন।\n8086 16-বিট, এইচএমএস এন-চ্যানেল ভিত্তিক মাইক্রোপ্রসেসর সহ সজ্জিত।\nএটি দুটি মোড আছে; সর্বনিম্ন এবং সর্বাধিক\n8086 এর মোট বিশ (20) ঠিকানা লাইন রয়েছে\n8086 এর ষোলটি (16) ডেটা লাইন রয়েছে।\n8086 মাইক্রোপ্রসেসরের পিন ডায়াগ্রাম:\n8086 মাইক্রোপ্রসেসর। চিত্র ক্রেডিট; অজানা লেখক অজানা লেখক, উইপ্রোয়েডজেনি মিক্রোপ্রসোসোরা 8086, পাবলিক ডোমেন হিসাবে চিহ্নিত, আরও বিশদ উইকিমিডিয়া কমন্স\nঠিকানা মোড কি?\n"অ্যাড্রেসিং মোড হ'ল নির্দেশের দ্বারা পরিচালিত কোনও নির্দিষ্ট ডেটা নির্দিষ্ট করার উপায়” "\nআমাদের বিভিন্ন ধরণের অ্যাড্রেসিং মোড দরকার কারণ এটি প্রোগ্রামারকে ডেটা অ্যাক্সেস করার জন্য নমনীয়তা সরবরাহ করে।\n8086 এ অ্যাড্রেসিং মোডের প্রকারগুলি কী কী?\nঠিকানা ঠিকানা বিভিন্ন ধরণের নীচে ব্যাখ্যা করা হয়:\nঠিকানা নিবন্ধন করুন:\nঅপারেন্ড একটি নিবন্ধক।\nউদাহরণ - মোভ, এএক্স, বিএক্স\nনির্দেশটি নিজেই অপারেশনগুলিকে অন্তর্ভুক্ত করে।\nউদাহরণ - এমওভি, এএক্স, 5000 এইচ\nনির্দেশিকা ঠিকানাটি অপারেন্ডকে নির্দিষ্ট করে।\nউদাহরণ - এমওভি, এএক্স, 9000 এইচ\nঅপারেন্ডটি SIচ্ছিক অফসেটের পাশাপাশি সূচক নিবন্ধক হিসাবে এসআই এবং ডিআইর একটির ব্যবহার করে নির্দিষ্ট করা হয়। অফসেটের সাথে সূচী রেজিস্টারের তথ্য উপস্থিত থাকলে অপারেন্ডের ঠিকানাটি অর্জিত হয়।\nউদাহরণ - মোভ এক্স, [এসআই] বা মোভ এ্যাক্স, [এসআই + 1000 এইচ]\nঅপারেন্ডটি একটি বিএক্স এবং বিপি-র কোনওটি বেস নিবন্ধক হিসাবে, একটি alচ্ছিক অফসেট সহ নির্দিষ্ট করে নির্দিষ্ট করা হয়। অফসেটের সাথে বেস রেজিস্ট্রারের তথ্য যোগ করে অপারেন্ডের ঠিকানা অর্জিত হয়।\nউদাহরণ - মোভ এ্যাক্স, [বিএক্স] বা মোভ এক্স, [বিপি + 1000 এইচ]\nভিত্তিক সূচক সম্বোধন:\nঅপারেন্ডটি এসআই এবং ডিআই-এর মধ্যে একটিকে সূচক নিবন্ধক হিসাবে এবং বিএক্স এবং বিপি-র একটিকে বেস নিবন্ধক হিসাবে এবং একটি alচ্ছিক অফসেটের সাহায্যে নির্দিষ্ট করা হয়। অপারেন্ডের ঠিকানাটি বেস রেজিস্টারের সামগ্রী এবং অফসেট উপস্থিত থাকলে সূচী রেজিস্টারের তথ্য সংযোজন করে অর্জিত হয়।\nউদাহরণ - মোভ এক্স, [এসআই + বিএক্স] বা মোভ এ্যাক্স, [ডিআই + বিপি + 1000 এইচ]\n8086 মাইক্রো প্রসেসরের বিভিন্ন পতাকা:\nএস (সাইন ফ্ল্যাগ) - গণনার উত্তর নেতিবাচক হলে সেট করুন।\nজেড (জিরো) - পূর্ববর্তী নির্দেশনার গণনা শূন্য হলে সেট করুন।\nপি (সমতা) - নিম্ন বাইটে সমান সংখ্যক উপস্থিত থাকলে সেট করুন।\nসি (ক্যারি) - যখন গণনা করা হয়।\nটি (ফাঁদ) - যখন প্রসেসর একক পদক্ষেপ নির্দেশ মোডে প্রবেশ করে।\nআমি (বাধাপ্রাপ্ত) - মাস্কেবল বাধা সনাক্ত করা হয়।\nডি (দিকনির্দেশ) - স্ট্রিং ম্যানিপুলেশন।\nএসি (সহায়ক ক্যারি)\nও (ওভারফ্লো) - যখন ফলাফলগুলি রেজিস্টারে থাকার জন্য আরও বড় হয়।\nপতাকা নিবন্ধন করুন\n8086 মাইক্রোপ্রসেসরে পাইপলাইন আর্কিটেকচার:\nপাইপলাইনযুক্ত আর্কিটেকচারের মৌলিক ধারণাটি হ'ল কম্পিউটারের নির্দেশাবলীর প্রসেসিংকে একটি স্বাধীন পর্যায়ে (যেমন "প্রাক-আনয়ন", "আনা", "ডিকোড", "এক্সিকিউট" ইত্যাদি) এর স্টোরেজ সহ বিভাজন করা) প্রতিটি পদক্ষেপ।\nএটি কম্পিউটারের নিয়ন্ত্রণকে ধীর পদক্ষেপের প্রক্রিয়াকরণের গতি নির্দেশ করার অনুমতি দেয় যা একই সাথে সমস্ত পদক্ষেপগুলি করার জন্য সময়ের প্রয়োজনের চেয়ে অনেক দ্রুত। পাইপলাইনটি নির্দেশ করে যে কীভাবে প্রতিটি পদক্ষেপ একসাথে তথ্য নিচ্ছে এবং যে কোনও পদক্ষেপ পরবর্তী পদক্ষেপের সাথে লিঙ্কযুক্ত।\nএটিতে2টি পৃথক ইউনিট রয়েছে\n- "বাস ইন্টারফেস ইউনিট" (বিআইইউ)\n- "এক্সিকিউশন ইউনিট" (ইইউ)।\nবিআইইউ এক্সিকিউশন ইউনিটের জন্য সমস্ত বাস অপারেশন চালায়। ইউরোপীয় ইউনিয়নের অনুরোধের ভিত্তিতে সিপিইউ এবং স্মৃতি এবং ইনপুট আউটপুট কিটের মধ্যে ডেটা যোগাযোগ রয়েছে। এই সময়ে যদি ইইউ সক্রিয় প্রয়োগকারী কমান্ডগুলি চালায়, বিআইইউ "সামনের দিকে তাকান" এবং স্মৃতি থেকে আরও নির্দেশনা নিয়ে আসে। এইভাবে, এক ধরণের "আনুন-এক্সিকিউট-পাইপলাইন" প্রয়োগ করা হয়েছে 8086।\nপাইপলাইনিং এর কিছু সুবিধা এবং অসুবিধাগুলি লিখ?\nপাইপলাইনের সুবিধা হ'ল:\nThe চিপের চক্র সময় তুলনামূলকভাবে কম হয়। পাইপলাইনিং কোনও নির্দেশনা শেষ করার জন্য প্রয়োজনীয় সময়কে হ্রাস করে না; বরং এটি নির্দেশাবলীর পরিমাণ বাড়ায় যা একই সাথে প্রক্রিয়াজাত হতে পারে এবং সম্পূর্ণ নির্দেশাবলীর মধ্যে বিলম্ব হ্রাস করে।\n• একাধিক কোনও বর্ধিত পাইপলাইন পর্যায়ের অর্থ হ'ল আরও কমান্ড একবারে প্রক্রিয়া করা যায় এবং কমান্ডগুলির মধ্যে কম বিলম্ব হয়। আজ নির্মিত প্রতিটি ওভাররাইডিং সিমুলেটেড মাইক্রোপ্রসেসর কমপক্ষে 30-40 পর্যায়ের প্রায় কমপক্ষে দুটি স্টেজ পাইপলাইন ব্যবহার করে।\nPip পাইপলাইনিং যখন নিযুক্ত হয়, তখন সিপিইউ এএলইউ দ্রুত কাজ করার জন্য নকশাকৃত, তবে আরও জটিল ডিজাইনের সাথে।\nConcept ধারণায় পাইপলাইনিং একটি পাইপলাইন কোর এর মধ্যে কোনও ফ্যাক্টর পর্যায় দ্বারা কার্যকারিতা উন্নত করে এবং কোডটি পাইপলাইন বাস্তবায়নের জন্য অনবদ্য।\nRAM র‍্যামের চেয়ে অনেক বেশি ক্লক ফ্রিকোয়েন্সিতে সাধারণ কাজগুলিতে পাইপলাইনড সিপিইউগুলি এবং এটি সামগ্রিক প্রসেসরের পারফরম্যান্সকে উন্নত করে।\nপাইপলাইনের অসুবিধাগুলি হ'ল:\nএটি একটি নন-পাইপলাইনযুক্ত চিপ, নকশায় সহজ এবং বানোয়াট করার জন্য আরও মিতব্যয়ী, একবারে কেবলমাত্র একক নির্দেশনা প্রয়োগ করে। ক্রমশ নির্দেশাবলী যখন একই সাথে কার্যকর করা হয় তখন এটি এড়ানো যায়।\nএই ধরণের প্রসেসরের কিছু নন-পাইপলাইনিং চিপের তুলনায় আরও বেশি নির্দেশের বিলম্ব রয়েছে। পাইপলাইনযুক্ত প্রসেসরের অপারেশন ভবিষ্যদ্বাণী করা অনেক বেশি কঠিন এবং বিভিন্ন অ্যাপ্লিকেশনগুলির জন্য এটি ব্যাপকভাবে পৃথক হতে পারে।\nবিআইইউ এবং ইইউ 8086 মাইক্রোপ্রসেসরের কাজগুলি কী?\nএক্সিকিউশন ইউনিট (ইইউ) সংজ্ঞায়িত করুন:\n8086 এবং 8088 এর এক্সিকিউশন ইউনিট পৃথক নয়। ইইউতে একটি 16-বিট এএলইউ সিপিইউ স্থিতি এবং নিয়ন্ত্রণ পতাকা বজায় রাখে, এবং সাধারণ রেজিস্টার এবং নির্দেশ অপারেট ইত্যাদি স্থাপন করে etc. ইইউ থেকে সমস্ত রেজিস্টার এবং ডেটাপাথগুলি অভ্যন্তরীণ যোগাযোগের জন্য 16 বিটের দৈর্ঘ্য।\nইইউর বাহ্যিক বিশ্বের মেশিন বুসের সাথে কোনও লিঙ্ক নেই। এটি কাতার মাধ্যমে বিআইইউ থেকে দিকনির্দেশগুলি অর্জন করে। একইভাবে, কোনও নির্দেশের মেমোরি বা পেরিফেরিয়ালগুলিতে অ্যাক্সেসের প্রয়োজন হওয়ার সাথে সাথেই, ইইউ বিআইইউকে তথ্য অ্যাক্সেস করতে বা তথ্য রাখতে বলেছে to বিআইইউ, পুরো স্টোরেজে ইইউ প্রবেশের জন্য ঠিকানাটি স্থানান্তরিত করে।\nবাস ইন্টারফেস ইউনিট (বিআইইউ) সংজ্ঞায়িত করুন:\nবিভিন্ন বাসের ব্যবস্থা, পারফরম্যান্সের বৈশিষ্ট্যগুলির সাথে মেলে তুলতে বিআইইউগুলি আলাদাভাবে নিযুক্ত করা হয়। বিআইইউ ইইউর জন্য সমস্ত বাস অপারেশন প্রয়োগ করে।\nবিআইইউতে কাতারের আকারটি এটিকে বেশিরভাগ রাজ্যের অধীনে প্রি-ফেচড ইন্সট্রাকশন সরবরাহ করা ইইউ বজায় রাখে সিস্টেম বাসকে একচেটিয়া না রেখে। 8086 বিআইইউ আনতে সাধারণত দুটি বাইট পায়; যদি কোনও প্রোগ্রাম বিজোড় ঠিকানায় 1 বাইট করে এবং ফলস্বরূপ এমনকি একটিতে আবার দুটি বাইট শব্দ আনতে শুরু করে।\n8086 মাইক্রোপ্রসেসরে মেমরি বিভাজন:\nমাইক্রোপ্রসেসর 8086 এর 20 অ্যাড্রেস পিন রয়েছে, তাই সর্বাধিক সংখ্যক মেমরি অবস্থান, যা 8086 এর সাথে সংযুক্ত হতে পারে20 = 1 এমবি অবস্থান বা 16 কে অবস্থানের 64 টি ব্লক। 8086 এর সাথে যুক্ত স্মৃতিটি নিম্নলিখিত চারটি বিভাগে বিভক্ত:\nকোড মেমরি বিভাগ: এটি কোনও প্রোগ্রামের নির্দেশাবলী কোড সঞ্চয় করতে ব্যবহৃত হয়।\nডেটা মেমোরি বিবৃতি: এটি ডেটা বাইট / শব্দ সঞ্চয় করতে ব্যবহৃত হয়।\nঅতিরিক্ত মেমরি বিভাগ: এটি ডেটা সংরক্ষণ করার জন্য একটি অতিরিক্ত বিভাগ।\nস্ট্যাক মেমরি বিভাগ: এটি পুশ / পিওপি নির্দেশাবলী ব্যবহার করে ডেটা স্ট্যাক সঞ্চয় করতে ব্যবহৃত হয়।\nমাইক্রোপ্রসেসর 8085 বনাম মাইক্রোপ্রসেসর 8086:\nমাইক্রোপ্রসেসর 8085 মাইক্রোপ্রসেসর 8086\nএটিতে 16 বিট অ্যাড্রেসিং বাস রয়েছে এটিতে 20 বিট সম্বোধনের বাস রয়েছে\n8085 পাইপলাইন সমর্থন করে না এটি পাইপলাইনিং সমর্থন করে\nনির্দেশের সারিগুলি সমর্থিত নয় নির্দেশের সারিগুলি সমর্থিত।\nমাইক্রোপ্রসেসর সম্পর্কে আরও জানতে এখানে ক্লিক করুন


জেনে নিন, গুগলে যেভাবে চাকরি পেতে পারেন !\nHome › চাকুরির বিজ্ঞপ্তি › চাকুরি প্রস্তুতি › জেনে নিন, গুগলে যেভাবে চাকরি পেতে পারেন !\nচাকুরি প্রস্তুতি 11th Oct 16 at 4:22pm 2,761\nগুগলে চাকরি পেতে পরীক্ষায় বেশি জিপিএ থাকতে হবে, এ ধারণা করা ঠিক নয়। গুগলে চাকরি পেতে জিপিএ কিংবা পরীক্ষায় খুব ভালো নম্বর পাওয়ার বিষয়টির তেমন কোনো গুরুত্বই নেই। কারণ পরীক্ষার ফল দেখে কারও সম্পর্কে ধারণা করা যায় না—এ কথাগুলো নিউইয়র্ক টাইমসকে এক সাক্ষাত্কারে জানিয়েছেন গুগলের মানবসম্পদ বিভাগের ভাইস প্রেসিডেন্ট লাজলো বক।\nলাজলোর মতে, ধীরে ধীরে প্রচলিত শিক্ষাগত যোগ্যতা হিসেবে বিশ্ববিদ্যালয় বা কোনো প্রাতিষ্ঠানিক ডিগ্রি ছাড়া গুগলকর্মীর সংখ্যা বাড়ছে। গুগলের কিছু কিছু টিমে ১৪ শতাংশ কর্মীর প্রাতিষ্ঠানিক কোনো ডিগ্রি নেই।\nগুগলে চাকরির জন্য পাঁচটি বিষয়কে গুরুত্ব দেওয়া হয়। যদি চাকরির পদটি কোনো কারিগরি বিষয় হয়, তবে জোর দেওয়া হয় কোডিং দক্ষতার ওপর। গুগলে চাকরির প্রায় অর্ধেকই অবশ্য কারিগরি শ্রেণীতেই পড়ে। প্রতিটি চাকরির ক্ষেত্রেই যে মূল বিষয়টি বিবেচনায় রাখা হয় তা হচ্ছে সাধারণ জ্ঞানের দক্ষতা। এ বিষয়টিতে আইকিউয়ের সঙ্গে মিলিয়ে ফেলা ঠিক হবে না। এখানে সাধারণ জ্ঞান বলতে বোঝানো হচ্ছে, কোনো বিষয় শেখার দক্ষতা, দ্রুত শেখার ক্ষমতা এবং তা কাজে লাগানোর ক্ষমতা।\nএই দক্ষতা হচ্ছে অতিসূক্ষ্ম জিনিসের মধ্যে পার্থক্য করার ক্ষমতা। গুগলে চাকরির জন্য সাক্ষাত্কার নেওয়ার সময় আচরণগত এ বিষয়গুলো খুব ভালোভাবে পর্যবেক্ষণ করা হয়।\nলাজলো বক মনে করেন, গুগলে চাকরি পেতে হলে দ্বিতীয় গুরুত্বপূর্ণ বিষয়টি হচ্ছে নেতৃত্বগুণ। প্রচলিত নেতৃত্বের পরিবর্তে প্রয়োজনীয় মুহূর্তে সমস্যা সমাধান করার নেতৃত্ব গুণকে গুরুত্ব দেয় গুগল। বক উদাহরণ দিয়ে বলেন, দাবা ক্লাবের আপনি একজন প্রেসিডেন্ট ছিলেন কিংবা বিপণন বিভাগের প্রধান ছিলেন? আপনি কত দ্রুততার সঙ্গে সেই পদে উন্নীত হয়েছেন, গুগল সে বিষয়টি দেখে না; বরং প্রয়োজনের মুহূর্তে আপনার টিমকে আপনি কতটা সমর্থন দিয়েছেন এবং আপনার কাজ কতটা টেনে নিয়েছেন, সেটি দেখে। সমস্যায় পড়লে নেতৃত্ব গুণে সমাধান করার বিষয়টি বিবেচনা করে গুগল। সমস্যা জটিল হলে আপনার ভূমিকা কী হয়, সে বিষয়টিও পর্যবেক্ষণ করে গুগল।\nগুগলে চাকরি পেতে গেলে আরও দুটি ভালো গুণ অর্জন করা জরুরি। এর একটি হচ্ছে নম্রতা আর অন্যটি কোনো জিনিসকে দ্রুত নিজের করে নেওয়ার ক্ষমতা। গুগলের মানবসম্পদ বিভাগের কর্মকর্তা লাজলোর মতে, গুগলে উগ্র স্বভাবের মানুষের চাকরি পাওয়া কঠিন। লাজলো বলেন, দায়িত্বজ্ঞানসম্পন্ন হতে হবে এবং প্রতিষ্ঠানের কাজকে নিজের কাজ ভাবতে হবে, নিজের প্রতিষ্ঠান ভাবতে হবে। কোনো কিছুতেই রেগে যাওয়া চলবে না। কোনো কাজ নিজে সমাধান করতে না পারলে ভদ্রভাবে অন্যকে তা ছেড়ে দিতে হবে। অন্যদের ভালো পরামর্শগুলো গ্রহণ করতে হবে। গুগল সব সময় কাজের শেষে কী অর্জন করা হলো, সে বিষয়টি দেখে। কীভাবে একত্রে বা দলগতভাবে সমস্যা সমাধান করা যাবে—এ বিষয়টিকেই গুগল গুরুত্ব দেয়।\nবক বলেন, গুগলের কর্মীর দায়িত্ব হলো নিজের কাজটুকু ঠিকভাবে করা এবং অন্যের জন্য তার কাজের সুযোগ করে দেওয়া।\nগুগলে ভদ্রতা বলতে অন্যকে কাজের সুযোগ করে দেওয়া নয়; বরং এটিকে বলা চলে বুদ্ধিবৃত্তিক নম্রতা। এই নম্রতা বা অন্যকে সম্মান দেখানোর মানসিকতা তৈরি না হলে কর্মীদের পক্ষে নতুন কিছু শেখা সম্ভব নয়। গবেষকদের প্রসঙ্গ টেনে লাজলো বলেন, অনেক বিশ্ববিদ্যালয়ের উচ্চতর ডিগ্রিধারীদের আধিক্য দেখা যায়। অধিকাংশ সফল ও মেধাবীর ক্ষেত্রে ব্যর্থতার হার খুব কম থাকে, তাই তারা ব্যর্থতার থেকে কীভাবে শিক্ষা নিতে হয়, সেই বিষয়টিই শিখতে পারে না।\nশিক্ষাক্ষেত্রে যাঁরা অধিকতর ভালো ফল নিয়ে গুগলে চাকরির জন্য আসেন, তাঁরা অনেকেই নিজের গুণের পরিচয় দিতে ভুল করে বসেন। যখন তাঁদের কাছ থেকে ভালো কিছু ফল পাওয়া যায়, তাঁরা গর্ব করে বলে বসেন, আমি অসাধারণ বলেই এটি সম্ভব হয়েছে। কিন্তু আবার যখন তাঁরা খারাপ করেন, কিছুতেই এর দায় নিতে চান না—এ কথা বলেন লাজলো বক।\nগুগলে চাকরি পাওয়ার জন্য যেসব পরীক্ষায় অধিকতর ভালো ফলাফল করা প্রার্থীরা আবেদন করেন, তাঁরা নিজেদের যোগ্যতা নিয়ে অহেতুক তর্ক করেন। তাঁরা নিজেদের যুক্তি থেকে একচুল নড়তে চান না। তাঁরা একধরনের গোঁড়ামি করেন। তাঁদের সামনে নতুন তথ্য উপস্থাপন করা হলে তখন তাঁরা হয়তো মেনে নেন। তাই গুগলে চাকরি পেতে হলে একজন মানুষের মধ্যে প্রয়োজনে ছোট হওয়া বা প্রয়োজনে বড় হওয়া দুটি গুণই থাকতে হবে।\nলাজলো বক বলেন, গুগলে চাকরি পাওয়ার জন্য আরেকটি দক্ষতা থাকতে হবে আর তা হচ্ছে—কোনো কাজের ওপর ন্যূনতম অভিজ্ঞতা। ন্যূনতম অভিজ্ঞতাসম্পন্ন কাউকে কাজে নেওয়া হলে তাঁর শেখার আগ্রহ, যোগাযোগ দক্ষতা, নেতৃত্ব দেওয়ার আগ্রহ থাকে।\nবকের কথার সংক্ষেপ করলে দেখা যাবে, মানুষের মেধা বিভিন্ন ধরনের হতে পারে এবং এই মেধাকে প্রচলিত ধারার বাইরেও নানাভাবে কাজে লাগানো যেতে পারে। তাই চাকরিদাতা প্রতিষ্ঠান ও নিয়োগকারী হিসেবে দায়িত্বে থাকা কর্মকর্তাকে শুধু নামকরা কলেজ-বিশ্ববিদ্যালয়ের দিকে চেয়ে থাকলেই হবে না। কারণ, স্কুল থেকে ঝরে পড়া অনেকমানুষই তাঁদের পথ খুঁজে নিয়ে বিশ্বে প্রতিষ্ঠিত হয়েছেন। যদিও তাঁরা ব্যতিক্রম হিসেবে বিবেচিত হন। এই ব্যতিক্রমী মানুষদেরই আমাদের খুঁজে বের করা উচিত।\nবক বলেন, অনেক নামকরা শিক্ষাপ্রতিষ্ঠান আছে কিন্তু সেখান থেকে তাদের প্রতিশ্রুতি মতো স্নাতকদের বের করতে পারে না। তারা জীবনের জন্য অতি গুরুত্বপূর্ণ বিষয়গুলো শিক্ষা দিতে ব্যর্থ হয়। এটা মানুষের কৈশরকেই কেবল বিলম্বিত করে।\nগুগল যে কাজটি করে তা হচ্ছে প্রচলিত জিপিএ বা প্রচলিত শিক্ষার বাইরের মেধাগুলোকে কাজে লাগানোর চেষ্টা করে। যদিও অধিকাংশ তরুণ এখন স্কুল-কলেজের শিক্ষা নিতে যাচ্ছেন, তার পরও তাঁদের প্রচলিত শিক্ষার পাশাপাশি ভবিষ্যতে ক্যারিয়ার গড়তে যে বিষয়গুলো কাজে লাগবে তা শেখাটাই মূল বিষয়।\nLike - Dislike Votes 78 - Rating4of 10\nইন্টারভিউতে সফল হতে গেলে…\n02 Jul 2018 at 10:32am 710\nচাকরি পাওয়ার সঠিক এবং সহজ উপায়\n02 May 2018 at 12:34pm 2,168\nভাইবায় যে ৮ লক্ষণ দেখে বুঝবেন চাকরি অনিশ্চিত\n24 Apr 2018 at 8:07pm 1,504\nইন্টারভিউতে বলতে মানা\n13 Jan 2018 at 11:06am 1,835\nচাকরির পড়াশোনায় করণীয়\n12th Sep 17 at 5:32pm 2,384\nচাকরির জন্য আকর্ষণীয় জীবনবৃত্তান্ত কিভাবে বানাবেন?\n28th Apr 17 at 8:44pm 3,585\nচাকরিতে নিয়োগ পাওয়ার আগে কখনোই যে ১০ কথা বলবেন না\n24th Nov 16 at 5:56pm 6,571\nইন্টারভিউতে যে পাঁচটি প্রশ্ন ভুলেও করবেন না\n6th Nov 16 at 1:26pm 6,309\nYesterday at 10:18pm 191\nYesterday at 2:29pm 564\n10 Dec 2018 at 3:54pm 536\n09 Dec 2018 at 6:20pm 631\n09 Dec 2018 at 5:53pm 414\n09 Dec 2018 at 1:40pm 769\n09 Dec 2018 at 10:12am 1,042


৮ কোটি টাকা আত্মসাতে ২০ জনের বিরুদ্ধে চার্জশিট\nপ্রচ্ছদ জাতীয় অপরাধ ও আইন ৮ কোটি টাকা আত্মসাতে ২০ জনের বিরুদ্ধে চার্জশিট\n৬:৪৮ অপরাহ্ণ ফেব্রুয়ারি ৯, ২০১৪\nঅর্থ আত্মসাতে দুদকের মামলা\nভুয়া প্রতিষ্ঠানের নামে সঞ্চয়পত্র জাল করে আরব বাংলাদেশ (এবি) ব্যাংক থেকে ৮ কোটি টাকা আত্মসাতের অভিযোগে ব্যাংকটির সিনিয়র অফিসারসহ জালিয়াত চক্রের ২০ জনের বিরুদ্ধে মামলার চার্জশিট দাখিলের অনুমোদন দিয়েছে দুর্নীতি দমন কমিশন (দুদক)।\nরোববার দুদকের প্রধান কার্যালয়ে কমিশনের নিয়মিত বৈঠকে এ মামলার চার্জশিট দাখিলের অনুমোদন দেওয়া হয়।\nদুদক সূত্র জানায়, একটি জালিয়াত চক্র নিজেদের নাম ও ঠিকানা পরিবর্তন করে খুলনা অক্সিজেন নামে একটি ভুয়া প্রতিষ্ঠান খোলে। চক্রটি প্রতিষ্ঠানের নামে এবি ব্যাংক ধানমন্ডি শাখা থেকে ২০০৪ সাল থেকে ২০০৭ সালের বিভিন্ন সময়ে ৮ কোটি টাকা ঋণ গ্রহণ করে। ঋণ গ্রহণের সময় তারা ভুয়া সঞ্চয়পত্র তৈরি করে ব্যাংকটির এক কর্মকর্তার সাহায্যে এসব টাকা উত্তোলন করে। আর উত্তোলনের পর ব্যাংকের এসব টাকা পরিশোধ না করে পরস্পর যোগসাজসে আত্মসাৎ করে।\nমোহাম্মদপুর থানার মামলার তদন্ত শেষে যাদের বিরুদ্ধে অভিযোগপত্র দাখিলের অনুমোদন দেওয়া হয় তারা হলেন এবি ব্যাংকের সিনিয়র অফিসার এমএম মাকছুদ মজুমদার। আর জালিয়াত চক্রের সদস্যরা হলেন-আতিকুর রহমান, তৌহিদ মাহমুদ, নজরুল ইসলাম, আব্দুল খালেক ওরফে ওমর চন্দ্র দাস, আব্দুল কাইউম মোল্লা, মো. জামাল উদ্দিন হাওলাদার, মো. দুলাল হাওলাদার, জাকির শেখ, কাজী জসিমুল ইসলাম, কাজী জহিরুল ইসলাম, জাকির হোসেন, মো. শাহ আলম, তানভীর মাশফু, এইচ এম বারিক, আমিনুল ইসলাম, আইনুল হক, আসাদুজ্জামান মিঠু, মো. নুরুজ্জামান ফকির, মিসেস মুরশিদা আফরিন।\nমামলার তদন্তকারী কর্মকর্তা ও দুদকের উপ-পরিচালক মো. খায়রুল হুদা জানান, জালিয়াত চক্রটি দীর্ঘদিন যাবৎ ভুয়া প্রতিষ্ঠান খুলে ব্যাংক থেকে ঋণ নিয়ে এ বিপুল পরিমাণ অর্থ আত্মসাৎ করে আসছিল। আর ব্যাংক কর্মকর্তা যাচাই-বাছাই না করে যোগসাজসে তাদের ধারাবাহিকভাবে ঋণ দিতে থাকে। তদন্ত শেষে অভিযোগ প্রমাণিত হওয়ায় দন্ডবিধির ৪০৯/১০৯ এবং ১৯৪৭ সনের দুর্নীতি প্রতিরোধ আইন ৫(২) ধারায় চার্জশিট দাখিলের অনুমতি দিয়েছে কমিশন।\nখুব শিগগিরই চার্জশিট দাখিল করা হবে বলেও জানান তিনি।\nআগের খবরদিনাজপুরে বিপুল পরিমানের ভারতীয় পণ্য আটক\nপরের খবর বইমেলায় পুলিশের রক্তদান কর্মসূচি\nময়মনসিংহ মেডিক্যালে মৃত্যু আরো ২১\nসোনালী লাইফের লেনদেন চালু রোববার


তরুণ প্রজন্মকে উদ্যোক্তা হিসেবে গড়ে তুলতে যাত্রা শুরু লীডের\nস্টাফ রিপোর্টার : নবীন উদ্যোক্তা তৈরির লক্ষ্য নিয়ে আত্মপ্রকাশ করেছে লিডারশীপ এক্সিলেন্স অ্যান্ড ডেভেলপমেন্ট (লীড)। আগামীর তরুণ প্রজন্মকে যোগ্য নাগরিক, দক্ষ নেতৃত্ব ও সফল উদ্যোক্তা হিসেবে গড়ে তোলার লক্ষ্যে আন্তর্জাতিক মানের প্রশিক্ষণের সুযোগ তৈরিতে কাজ শুরু করেছে সংস্থাটি। গতকাল রাজধানীর গুলশানের লেকশোর হোটেলে এক সংবাদ সম্মেলনের মাধ্যমে আনুষ্ঠানিকভাবে যাত্রা শুরু করলো লীড। সংবাদ সম্মেলনে সংস্থাটির প্রেসিডেন্ট আশফাক জামান তাদের প্রশিক্ষণ মডুল এবং এর বিভিন্ন দিক তুলে ধরেন। এছাড়া বক্তব্য রাখেন পিয়ারসন বাংলাদেশের কান্ট্রি ম্যানেজার সাইদুর রহমান, সাবেক তথ্য সচিব মোহাম্মদ মাহবুবুর রহমান, বাংলাদেশ ওম্যান এন্টারপ্রেনারস অ্যাসোসিয়েশনের ভাইস প্রেসিডেন্ট ড. রুবিনা হোসাইন এবং রহিম আফরোজ গ্রুপের ডিরেক্টর নিয়াজ রহিম প্রমুখ। এছাড়াও সংবাদ সম্মেলনে ঊর্ধ্বতন সরকারী কর্মকর্তা, কর্পোরেট ব্যাক্তিত্ব, শিক্ষা প্রতিষ্ঠানের প্রধানসহ বিভিন্ন ক্ষেত্রে সফল ব্যাক্তিরা উপস্থিত ছিলেন।\nবক্তারা তাদের বক্তব্যে বলেন, বর্তমান তরুণ প্রজন্মের সুপ্ত প্রতিভাকে বিকশিত করে আগামীর যোগ্য ও দক্ষ প্রতিযোগী গড়ে তোলা হলো লীড-এর লক্ষ্য। লীড স্বপ্ন দেখে এই প্রশিক্ষণ প্রাপ্তরাই হবেন আগামীর সফল উদ্যোক্তা ও দক্ষ নেতৃত্বদানকারী।\nলীড প্রেসিডেন্ট আশফাক জামান বলেন, লীড একটি আন্তর্জাতিক স্বীকৃত লিডারশীপ সংস্থা। আশাদের প্রশিক্ষণ এবং সনদপত্র আন্তর্জাতিক মানের, যা বিখ্যাত শিক্ষা সংস্থা এডেক্সেল ও পিয়ারসন কর্তৃক স্বীকৃত। এটি বিভিন্ন তথ্যসমৃৃদ্ধ মডুল, যুগোপযোগী নেতৃত্ব, টাইম ম্যানেজম্যান্ট, লীডারশীপ ও টিম ডেভলপমেন্ট এর উপর বিশেষ গুরুত্ব দিয়ে কাজ করছে। যার ফলে এটি জাতিসংঘের ‘গ্লোবাল কম্প্যাক্ট’ স্বীকৃত প্রথম বাংলাদেশী লিডারশীপ সংস্থা হিসেবে আত্বপ্রকাশ করেছে।\nতিনি আরো বলেন, লীড ইতিমধ্যে তার স্বীকৃতি পেয়েছে। ১১তম বিশ্ব ইকোনোমিক ফোরাম-২০১৫-তে একমাত্র বাংলাদেশী লিডারশীপ সংস্থা হিসেবে অংশগ্রহণ করেছে এবং ইউএন লিডার সামিট-২০১৬ তে জাতিসংঘ সদর দফতরে আমন্ত্রিত হয়েছে।\nসাবেক তথ্য সচিব মোহাম্মদ মাহবুবুর রহমান বলেন, বর্তমান বিশ্বে প্রতিযোগিতার মধ্যে আমাদের তরুণরা এগিয়ে আসছে। কিন্তু একে আরো শাণিত ও যুগোপযোগী করতে লীড এর নেতৃত্ব প্রশিক্ষণ খুবই কার্যকরী হিসেবে দেখা দিয়েছে। ইতিমধ্যে লীড থেকে প্রশিক্ষণপ্রাপ্তরা তাদের সফলতার স্বাক্ষর রেখেছে।\nবাংলাদেশ ওম্যান এন্টারপ্রেনারস অ্যাসোসিয়েশনের ভাইস প্রেসিডেন্ট ড. রুবিনা হোসাইন বলেন, আমাদের তরুণরাই আমাদের ভবিষ্যৎ। আর লীড-এর লক্ষ্য হলো, এ তরুণদের সফলতার শীর্ষে নেবার জন্য সফল ব্যাক্তিত্ব তৈরী করে দেশের অর্থনীতিতে অবদান রাখতে এবং আন্তর্জাতিক মানের উদ্যোক্তা ও নেতৃত্ব গড়ে তোলা। লীড এর প্রশিক্ষণ কর্মসূচী সারাদেশের সম্ভবনাময় উদ্যোক্তা ও শিক্ষার্থীদের অনুপ্রাণিত করবে।\nসংবাদ সম্মেলনে জানানো হয়, লীড স্কুল-কলেজ, মাদ্রাসা, বিশ্ববিদ্যালয়, কর্পোরেট প্রতিষ্ঠান এবং বিভিন্ন খাতে কর্মরতদের জন্য পৃথক প্রশিক্ষণ মডুল তৈরী করেছে। দেশের সব জেলার তরুণদের মধ্য থেকে এর প্রশিক্ষণার্থী বাছাই করা হবে। তাদের দেয়া হবে স্কলারশীপ এবং সফল উদ্যোক্ত হতে নানান ধরনের সহায়তা। আগামী সেপ্টেবর মাস থেকে আনুষ্ঠানিক প্রশিক্ষনের কর্মসূচী শুরু হবে।


সুশান্তের রেকর্ড ভেঙে দিল অক্ষয় কুমার, জানুন কীভাবে? - Bharat Barta\nHome/বিনোদন/বলিউড/সুশান্তের রেকর্ড ভেঙে দিল অক্ষয় কুমার, জানুন কীভাবে?\nNilanjana Pande November 13, 2020 , 10:49 AM\nঅভিনেতা অক্ষয়কুমার অভিনীত ফিল্ম ‘লক্ষ্মী’র ফার্স্ট লুক প্রকাশের দিন থেকেই অক্ষয়ের ভক্তকুল ফিল্মটি মুক্তির অপেক্ষায় দিন গুনছিলেন। 9ই নভেম্বর ডিজনি হটস্টারে মুক্তি পেয়েছে ‘লক্ষ্মী’। ‘লক্ষ্মী’ ডিজনি হটস্টারে মুক্তি পাবার সঙ্গে সঙ্গেই রেকর্ড সংখ্যক দর্শক দেখলেন এই ফিল্মটি। ‘লক্ষ্মী’ ভেঙে দিল প্রয়াত অভিনেতা সুশান্ত সিং রাজপুত অভিনীত শেষ ফিল্ম ‘দিল বেচারা’- র যাবতীয় রেকর্ড। ফিল্ম ইন্ডাস্ট্রি মুখোমুখি হলো এক কঠিন বাস্তবের যার নাম স্টারডম। এই স্টারডমের গুণে খারাপ চিত্রনাট্যও উতরে গেল অনায়াসেই।\nকিছুদিন আগে ডিজনি হটস্টারে মুক্তি পেয়েছিল অভিনেতা সুশান্ত সিং রাজপুতের ফিল্ম ‘দিল বেচারা’। কিন্তু তার আগেই সুশান্তের মৃত্যু তামাম ভারতবাসীকে নাড়িয়ে দিয়েছিল। ফলে ‘দিল বেচারা’ মুক্তির সময় কাজ করেছিল ইমোশনাল কোশেন্ট। এই কারণে তামাম ভারতবাসী সুশান্তকে শ্রদ্ধা জানাতে দেখেছিলেন ‘দিল বেচারা’। কিন্তু ‘দিল বেচারা’র চিত্রনাট্য ছিল অনবদ্য। তবে যত দিন যাচ্ছে, সুশান্তের জীবন সংক্রান্ত বিভিন্ন খবর দর্শকদের সামনে আসছে, তত তাঁদের মন ভাঙতে শুরু করেছে। তবুও সুশান্তের অনুরাগীরা সুশান্তের প্রতি তাঁদের বিশ্বাসকে ধরে রেখেছেন।\nকিন্তু ‘খিলাড়ি’ অক্ষয়কুমার সুশান্তের থেকে ইন্ডাস্ট্রিতে অনেক সিনিয়র। স্বাভাবিকভাবেই অক্ষয়ের অনুরাগীদের সংখ্যা দেশে-বিদেশে অনেক বেশি। অক্ষয়কুমার অ্যাকশন-হিরো হিসাবে যথেষ্ট বিখ্যাত। তার উপর অক্ষয়কুমারের স্টারডম সুশান্তের তুলনায় বেশি। এছাড়া ফিল্মের ফার্স্ট লুক থেকেই অক্ষয়কে সবাই কিন্নরের ভূমিকায় দেখেছেন। এই কারণে অক্ষয়ের স্টারডম ক্লিক করে গেছে চিত্রনাট্যের দুর্বলতা সত্ত্বেও। ডিজনি হটস্টারের তরফে ‘লক্ষ্মী’র পোস্টার শেয়ার করে যাবতীয় ব্লকবাস্টার রেকর্ড ভাঙার জন্য সোশ্যাল মিডিয়ার মাধ্যমে দর্শকদের ধন্যবাদ জানানো হয়েছে।\nActor akshay Kumar actor sushant sing rajput film dil bechara hotstar laxmi break records of dil bechara


রেস্তোরাঁয় চাওয়া হচ্ছে সার্ভিস ট্যাক্স ? শীঘ্রই এটা করুন !– News18 Bengali\nরেস্তোরাঁয় চাওয়া হচ্ছে সার্ভিস ট্যাক্স ? শীঘ্রই এটা করুন !\nআগেই খবরে ছিল রেস্তোরাঁয় সার্ভিস ট্যাক্স একেবারে ঐচ্ছিক ৷ আপনার যদি ইচ্ছে হয়, তাহলেই রেস্তোরাঁয় খাওয়ার পর দিতে পারেন সার্ভিস ট্যাক্স ৷\nUpdated:Jul 11, 2017 07:31 PM IST\n#নয়াদিল্লি: আগেই খবরে ছিল রেস্তোরাঁয় সার্ভিস ট্যাক্স একেবারে ঐচ্ছিক ৷ আপনার যদি ইচ্ছে হয়, তাহলেই রেস্তোরাঁয় খাওয়ার পর দিতে পারেন সার্ভিস ট্যাক্স ৷ এক্ষেত্রে, রেস্তোরাঁর কর্তৃপক্ষ কখনই সার্ভিস ট্যাক্সের জন্য আপনারকে জোর করতে পারে না৷\nএকটি ইংরেজি দৈনিকে প্রকাশিত খবর অনুযায়ী, রেস্তোরাঁ যদি সার্ভিস ট্যাক্স চায়, তাহলে তা একেবারেই বেআইনি ব্যাপার ৷ এ ব্যাপারে সাধারণ মানুষ ক্রেতা সুরক্ষা আদালতে রেস্তোরাঁর নামে অভিযোগ আনতে পারেন ৷\nক্রেতা সুরক্ষা আদালতের পক্ষ থেকে, ‘সার্ভিস ট্যাক্স অনেকটাই টিপসের মতো ৷ আপনার পছন্দ হলেই তবে সার্ভিস ট্যাক্স দিতে পারেন ৷ এই ব্যাপারটা একেবারেই ঐচ্ছিক ৷ কোনও ক্রেতা যদি এ ব্যাপারে রেস্তোরাঁর পক্ষ থেকে কোনও ধরণের অভব্য আচরণের সম্মুক্ষীণ হয়, তাহলে তিনি ক্রেতা সুরক্ষা আদালতে অভিযোগ করতেই পারেন !’\nনতুন বছরে মোদি সরকারের তরফ থেকে দেশের মানুষদের জন্য একেবারে নতুন উপহার ৷ কেন্দ্রীয় সরকার আগেই জানিয়ে দিয়েছিল এবার থেকে হোটেল, রেস্তোরাঁয় খেতে গেলে বাধ্যতামূলক নয় পরিষেবা কর ! কেন্দ্রের নির্দেশ অনুযায়ী, যদি আপনি হোটেল বা রেস্তোরাঁর পরিষেবায় খুশি হন, তাহলেই একমাত্র দিতে পারবেন সার্ভিস ট্যাক্স ৷ এই ব্যাপারে পুরো স্বাধীনতাই উপভোক্তার ৷\nখাদ্যমন্ত্রী রামবিলাস পাসওয়ান জানিয়েছেন, হোটেল বা রেস্টুরেন্টে সার্ভিস চার্জ আর বাধ্যতামূলক নয় ৷ সার্ভিস চার্জ নির্ভর করবে গ্রাহকদের ইচ্ছের উপর ৷ বিভিন্ন রাজ্যে গাইডলাইন পাঠানো হয়েছে ৷ এতদিন হোটেল বা রেস্টুরেন্টে ৫-২০ শতাংশ সার্ভিস চার্জ দিতে বাধ্য হতেন গ্রাহকরা ৷ তবে আর এই বাধ্যতা থাকবে না ৷\nFirst published: 07:31:29 PM Jul 11, 2017


কারাগারে ইনজেকশন পুশ করে বন্দিকে হত্যাচেষ্টা! | BVNEWS24\nমার্চ ০৫, ২০২১, ০১:৩১\nচট্টগ্রাম কেন্দ্রীয় কারাগারে রুপম কান্তি নাথ নামে এক বন্দিকে নির্যাতনের অভিযোগে জেল সুপার শফিকুল আলম খান, জেলারসহ চারজনের বিরুদ্ধে মামলা দায়ের করা হয়েছে। বৃহস্পতিবার (৪ মার্চ) মহানগর দায়রা জজ শেখ আশফাকুর রহমানের আদালতে এ মামলা দায়ের করা হয়।\nবৈদ্যুতিক শক ও বিষাক্ত ইনজেকশন পুশ করে হত্যাচেষ্টা এবং নির্যাতনের অভিযোগে তাদের বিরুদ্ধে মামলা করেছেন ভুক্তভোগীর স্ত্রী ঝর্ণা রানী দেবনাথ।\nমামলায় আনা অভিযোগ পিবিআইকে তদন্তের আদেশ দিয়েছেন আদালত।\nমামলায় সাতকানিয়ার মৌলভির দোকান এলাকার রতন ভট্টাচার্য, চট্টগ্রাম কেন্দ্রীয় কারাগারের জেল সুপার, জেলার ও জেলখানায় কর্তব্যরত সহকারী সার্জনকে আসামি করা হয়েছে।\nমামলার বাদীর আইনজীবী অ্যাডভোকেট রাজিব দাশ জানান, ২০২০ সালের ১৫ ডিসেম্বর জনৈক রতন ভট্টাচার্য্যের করা একটি প্রতারণা মামলায় গ্রেফতার হন রুপম কান্তি নাথ। গত ২৫ ফেব্রুয়ারি তাকে গুরুতর আহত অবস্থায় চট্টগ্রাম মেডিকেল কলেজ হাসপাতালে ভর্তি করা হয়। সেখানে পরিবারের সদস্যরা তার সাথে দেখা করতে গেলে নির্যাতনের ঘটনা তাদের বলেন। তাকে বৈদ্যুতিক শক ও বিষাক্ত ইনজেকশন দিয়ে হত্যা চেষ্টা চালানো হয় বলে অভিযোগ করেন পরিবারের কাছে।\nএজাহারে অভিযোগ করা হয়, নির্যাতনের খবর পেয়ে গত ২৫ ফেব্রুয়ারি বন্দি রুপম কান্তি নাথের উন্নত চিকিৎসার জন্য আদালতে আবেদন করেন মামলার বাদী। আদালত আবেদনটি মঞ্জুরও করেন। আসামিরা নিজেদের অপরাধ ঢাকতে রুপম কান্তি নাথকে চট্টগ্রাম মেডিক্যাল কলেজ হাসপাতালে ভর্তি করায়। বর্তমানে তিনি সেখানে চিকিৎসাধীন।\nমহানগর পিপি অ্যাডভোকেট মো. ফখরুদ্দিন চৌধুরী জানান, আদালত রুপম কান্তি নাথের স্ত্রীর জবানবন্দি গ্রহণ করেন। এরপর মামলাটি পিবিআইকে তদন্তের আদেশ দেন।


‘প্রত্যেক পুরুষ আপনার সাথে যৌন সম্পর্ক স্থাপন করতে চায়’ – Newslife 24\n‘প্রত্যেক পুরুষ আপনার সাথে যৌন সম্পর্ক স্থাপন করতে চায়’\nআফগানিস্তানের সরকারের সর্বোচ্চ পর্যায়ে যৌন হয়রানির অভিযোগ তোলপাড় ফেলে দিয়েছে দেশটিতে। কর্মকর্তারা অভিযোগ অস্বীকার করলেও বিবিসির অনুসন্ধানে নারীদের কাছ থেকে শোনা বয়ানে উঠে এসেছে যৌন অবমাননার চর্চার বিবরণ।\nকাবুলকে ঘিরে থাকা পার্বত্য এলাকার পাদদেশের কাছাকাছি একটি বাড়িতে সাবেক একজন সরকারি চাকুরের সাথে কথা বলেন বিবিসির প্রতিবেদক।\nনেতিবাচক প্রতিক্রিয়ার আশঙ্কায় তার নাম প্রকাশ না করার অনুরোধ করেন সেই নারী, কিন্তু পুরো বিশ্ব তার নির্যাতনের খবর জানুক – সেটাই সে চায়।\nওই নারী জানায় তার সাবেক বস, (অফিসের ঊর্ধ্বতন কর্মকর্তা) যিনি সরকারের একজন সিনিয়র মন্ত্রী, বারবার তাকে যৌন হয়রানি করেছেন এবং একদিন যখন সে নিজের অফিসে যায়, তাকে শারীরিকভাবে আক্রমণের চেষ্টা করে।\n“সে সরাসরি আমাকে যৌন সম্পর্ক স্থাপনের জন্য বলে। আমি তাকে বললাম ‘আমি যোগ্য এবং অভিজ্ঞতাসম্পন্ন। আমি কখনো ভাবতে পারিনি আপনি আমাকে এই ধরনের কোনও কথা বলতে পারেন না!’ আমি চলে যাওয়ার জন্য উঠে দাঁড়াই।”\nতবে এরপরও জোর খাটানোর চেষ্টা করা হয় তার সাথে।\n“সে আমার হাত ধরে ফেলে এবং আমাকে তার অফিসের একটি কক্ষে নিয়ে যায় সে জোর করে ভেতরে ঠেলে দেয় আমাকে এবং বলে যে, ‘মাত্র কয়েক মিনিট সময় লাগবে, চিন্তা করো না। আমার সাথে আসো’। এরপর আমি তাকে ধাক্কা দিয়ে বলি যথেষ্ট হয়েছে। আমাকে চিৎকার করতে বাধ্য করবেন না। এটাই ছিল তার সাথে আমার শেষ দেখা। আমি ভীষণ ক্রুব্ধ এবং আপসেট ছিলাম।”\nএই ঘটনার পর সে কী কোনও অভিযোগ দায়ের করেছিল?\n“না, আমি কাজ ছেড়ে দিতে বাধ্য হলাম। আমি সরকারকে বিশ্বাস করতে পারছিনা। যদি আপনি কোর্ট বা পুলিশের শরণাপন্ন হন, তাহলে দেখতে পারবেন তারা কতটা দুর্নীতিগ্রস্ত।\n“আপনি অভিযোগ করে দাঁড়ানোর মত কোনও নিরাপদ জায়গা খুঁজে পাবেননা। আপনি যদি মুখ খোলেন তাহলে মেয়েটিকেই সবাই দোষারোপ করবে”,বলেন ভুক্তভোগী নারীটি।\n“সে এসব করেছে নির্লজ্জভাবে, কোনধরনের ভয় ছাড়াই কারণ সে সরকারের একজন প্রভাবশালী ব্যক্তি।”\nনারীদের জন্য বিশ্বের সবচেয়ে খারাপ দেশগুলোর তালিকায় আফগানিস্তান ধারাবাহিকভাবে তার অবস্থান ধরে রেখছে।\n২০১৮ সালে জাতিসংঘের প্রকাশিত এক রিপোর্টে বিস্তারিত উঠে আসে যে কিভাবে যৌন অপরাধ এবং নির্যাতনের শিকার নারীদের তাদের অভিযোগ তুলে নিতে বাধ্য করা হচ্ছে। অনেক ঘটনার ক্ষেত্রে তাদের ওপর ঘটে যাওয়া অপরাধের জন্য তাদেরকেই দোষারোপ করা হয়েছে।\nএমন প্রেক্ষাপটে প্রভাবশালী ব্যক্তিদের দ্বারা সংঘটিত যৌন অসদাচরণের ঘটনার খবর প্রকাশ করা সহজ নয়।\nসেই কারণে যে ছয়জন নারীর সাথে বিবিসি কথা বলেছে তারা অধিকাংশই ছিল তাদের পরিচয় প্রকাশে ভীষণ ভীত।\nকিন্তু তাদের সাথে আলাপে এটা স্পষ্ট হয়ে ওঠে যে, যৌন হয়রানি আফগান সরকারের ভেতরের একটি সমস্যা যেটি কোনও একজন ব্যক্তি একটি মন্ত্রণালয়ের মধ্যে সীমাবদ্ধ নেই।\n‘এখন এটা সংস্কৃতির অংশ হয়ে দাঁড়িয়েছে’\nআরেকটি অফিসের অন্য একজন নারী কর্মী স্বপ্রণোদিত হয়ে নিজের জীবনে ঘটে যাওয়া ঘটনা শেয়ার করতে রাজি হলেন। সরকারি চাকরির জন্য দরখাস্ত করেছিল সে এবং সব যোগ্যতা ছিল।\nকিন্তু তাকে বলা হল সেজন্য তাকে প্রেসিডেন্ট আশরাফ ঘানির একজন ঘনিষ্ঠ সহযোগীর সাথে দেখা করতে হবে।\n“প্রেসিডেন্টের সাথে তাকে ছবিতে দেখা যায়। সে আমাকে তার ব্যক্তিগত কার্যালয়ে যেতে বলে। সে বলে যে, আসো এবং বসো, আমি তোমার সব কাগজপত্র অনুমোদন করে দেবো।\n“সে আমার সাথে ঘনিষ্ঠ হয়ে বসলো এবং এরপর বললো, এবার কিছু পান করা যাক এবং বিছানায় যাওয়া যাক।”\nওই নারী জানান, শেষপর্যন্ত তাকে কোন পথ বেছে নিতে হয়েছিল।\n“আমার কাছে দুটো পথ খোলা ছিল, এই প্রস্তাব মেনে নেয়া অথবা ছেড়ে দেয়া। এবং আমি যদি তা গ্রহণ করতাম, এটা শুধুমাত্র ওই ব্যক্তির মধ্যেই থেমে থাকতো না, বরং আরও অনেক পুরুষ আমাকে তাদের শয্যাসঙ্গী হওয়ার জন্য বলতো। এটা সত্যিই জঘন্য। আমি আতঙ্কিত হলাম এবং সেখান থেকে বেরিয়ে এলাম।”\nনারীটি জানায়, সে সরকারি দপ্তরে এ বিষয়ে জানতে চাইলে তাকে বলা হয়েছিলো: “ভাবুন আপনি আপনার ব্যাংক অ্যাকাউন্টে টাকা জমা রেখেছেন এবং তা গ্রহণ না করার সিদ্ধান্ত নিয়েছেন।”\nকথা বলতে বলতে কান্নায় ভেঙে পড়ে মেয়েটি।\n“এইসব বিষয় আমাকে রাতে ঘুমাতে দেয়না। আপনি ধীরে ধীরে ক্রুদ্ধ এবং হতাশাগ্রস্ত হয়ে পড়বেন।”\nকিন্তু সে কি অভিযোগ জানিয়েছিল?\n“আপনি যদি অভিযোগ নিয়ে একজন বিচারক, পুলিশ, কৌঁসুলি বা এদের যে কারও কাছে যান, তারাও আপনাকে শয্যাসঙ্গী হতে বলবে। এমন যদি তারাও করে তাহলে কার কাছে যাবেন?”\n“এটা এখন যেন সংস্কৃতির একটা অংশ হয়ে দাঁড়িয়েছে যে আশেপাশের সব পুরুষই আপনার সাথে যৌন সম্পর্ক স্থাপন করতে চায়।”\nএইসব ঘটনার খবর হয় না-বলা রয়ে গেছে কিংবা কোথাও এ নিয়ে ফিসফাস শোনা গেলেও তা ধামাচাপা পড়ে গেছে যতক্ষণ পর্যন্ত না গত মে মাসে, প্রেসিডেন্টের সাবেক একজন উপদেষ্টা জেনারেল হাবিবুল্লাহ আহমেদযাই এ বিষয়ে মুখ খোলেন।\nপ্রেসিডেন্টের একসময়কার এই উপদেষ্টা রাজনৈতিক বিরোধীতে পরিণত হওয়ার পর আফগান নিউজ চ্যানেলে সাক্ষাতকার প্রদানের সময় বিষয়টি নিয়ে কথা বলেন।\nতিনি শীর্ষ কর্মকর্তা এবং রাজনীতিবীদদের বিরুদ্ধে পতিতাবৃত্তির প্রচার চালানোর অভিযোগ করেন।\nপ্রেসিডেন্টের কার্যালয় থেকে এ বিষয়ে সাক্ষাতকারের অনুরোধ জানানো হলেও তা প্রত্যাখ্যান করা হয়েছে, এবং ইমেইলে প্রশ্ন পাঠানো হলে তারও কোনও প্রতিউত্তর মেলেনি।\nতারা জেনারেল আহমাদযাইয়ের অভিযোগের প্রেক্ষিতে এর আগে দেয়া বিবৃতি দেখে নিতে বলে যেখানে তার এসব অভিযোগকে সম্পূর্ণ মিথ্যা হিসেবে দাবি করে। নিজের ব্যক্তিগত উদ্দেশ্য চরিতার্থ করার জন্য সে উদ্দেশ্যমূলকভাবে মিথ্যা বলেছে বলে দাবি করে তারা।\nসরকারের একজন মন্ত্রী নার্গিস নেহান টুইটারে লিখেছেন, “ক্যাবিনেটের একজন নারী সদস্য হিসেবে আমি আত্মবিশ্বাসের সঙ্গে বলতে পারি যে এইধরনের অভিযোগ ভিত্তিহীন।”\nকিন্তু বিশিষ্ট নারী অধিকার-কর্মী, সাবেক সংসদ সদস্য ফাওজিয়া কোফি জানিয়েছেন যে, তিনি বর্তমান সরকারের অনেক পুরুষ কর্মকর্তার বিরুদ্ধে যৌন হয়রানির বহু অভিযোগ পেয়েছেন।\nতিনি বলেন, “সরকারের প্রতিক্রিয়া আত্মরক্ষামূলক। তারা বিষয়টিকে আফগানিস্তানের নারীদের জন্য একটি সঙ্কটের চেয়েও রাজনৈতিক ইস্যু হিসেবে দেখছে।”\nতার মতে, “সেখানে দায়মুক্তির একধরনের সংস্কৃতি রয়েছে। অপরাধীরা এই সরকারের অধীনে নিরাপদ মনে করে নিজেদের এবং সে কারণে তারা এই ধরনের আরও অপরাধ সংঘটিত করার সাহস পায়।”\nসরকার যৌন হয়রানির ঘটনায় তদন্তের নির্দেশ দিয়েছে। এটি প্রেসিডেন্টের নিয়োগপ্রাপ্ত একজন ব্যক্তি এবং অ্যাটর্নি জেনারেলে কার্যালয় থেকে পরিচালিত হচ্ছে।\nঅ্যাটর্নি জেনারেলের মুখপাত্র জামশিদ রাসুলিকে কাবুলে বিবিসির প্রতিবেদক প্রশ্ন করেছিলেন যে, “লোকজন কেন বিশ্বাস করবে যে পতপাক্ষহীন তদন্ত হবে?”\nতিনি বলেন, ” সংবিধান অ্যাটর্নি জেনারেলকে স্বাধীনভাবে কাজ করার অধিকার দিয়েছে। আমরা আন্দোলন-কর্মী, মুসলিম চিন্তাবিদ, এবং মানবাধিকার সংগঠনকে এই তদন্ত কার্যক্রমের শরীক হতে আহ্বান করেছি, যাতে লোকজনকে আশ্বস্ত করা যায় যে আমরা পক্ষপাতহীন”।\nনারীরা অভিযোগ জানানোর জন্য সরকারি বিভিন্ন দপ্তরকে যথেষ্ট বিশ্বাস পর্যন্ত করতে পারছে না। সে বিষয়টি তুলে ধরা হলে এই মুখপাত্র বলেন, “আমরা ঘোষণা দিয়েছি যে, সমস্ত অভিযোগকারীর পরিচয় গোপন রাখা হবে।”\nতিনি আরও বলেন, যারা আমাদের সাথে সহযোগিতা করবে তাদের এবং তাদের পরিবারকে নিরাপদ রাখার জন্য আমরা বিধান তৈরি করবো।\nআফগানিস্তানে যুদ্ধের ফলশ্রুতিতে গণতন্ত্র আসে, যে যুদ্ধে হাজার হাজার মানুষ নিহত হয়েছে।\nযুদ্ধের অন্যতম উদ্দেশ্য ছিল তালিবানদের অধীনে বর্বর আচরণের শিকার হওয়া আফগান নারীদের অধিকার ও সম্মান প্রতিষ্ঠার নিশ্চয়তা।\nআফগানিস্তানের নারীদের জন্য এটা একটা নিরাপত্তা-হীন অনিশ্চিত সময়কাল। তারা যুক্তরাষ্ট্র এবং তালিবান বাহিনীর মধ্যে চলমান শান্তি আলোচনায় তাদের বক্তব্য তুলে ধরার ব্যাপারে বদ্ধপরিকর।\nসেখানকার নারীরা, অন্তত দেশটির অন্তত কোনও কোনও এলাকার নারীরা, নিপীড়নকারী তালিবান শাসন ২০০১ সালে উৎখাতের পর থেকে এ পর্যন্ত বহু চড়াই-উৎরাই পেরিয়ে এসেছেন। কিন্তু তাদের এই অগ্রযাত্রা মুখ থুবড়ে পড়বে যদি সরকারে ভেতরে যৌন হয়রানির ঘটনাগুলোর শাস্তি না হয়।\nভুক্তভোগী নারীদের একজন বলছিলেন দেশে তাদের জন্য নিরাপদ পরিবেশ তৈরির আকুতির কথা।\n“আমি প্রেসিডেন্টের উদ্দেশ্যে বলতে চাই যে, এটা তার দায়িত্ব এইসব নারীদের কথা শোনা এবং তাদেরকে আমলে নেয়া। যদি তিনি দেশকে নিরাপদ করতে চান, তাহলে এই সমস্যাও তাকে সমাধান করতে হবে।”\nএই নারীর মত অনেকেই মনে করছেন, সত্য একদিন প্রকাশ হবেই। কিন্তু এই মুহূর্তে তা যেন এক দূরবর্তী স্বপ্ন তাদের কাছে।\nসতীদাহ প্রথা: মুঘল শাসনের সময় সতীদাহ প্রথা বন্ধ করার প্রথম উদ্যোগ নিয়েছিল সম্রাট শাহজাহান\nআমেরিকায় বাঙালী মেয়েকে বিয়ে করলেন মার্কিন তরুণী!\nধর্ষণের শিকার ছাত্রীর চরম অভিজ্ঞতা হলো: ঢাবি ভিসি\nযেভাবে বোতল-বন্দি হলো ‘জ্বীনের বাদশাহ্’\nবিশ্বের জনপ্রিয় সামাজিক উদ্যোগ ‘Speak’ এখন বাংলাদেশে।\nমাটির নিচে নয়, গাছের ডগায় হয় মিসরীয় পেঁয়াজ\nবিয়ে করলেন গুলতেকিন খান


ঋণ পরিশোধ না করাটাই তার স্বভাব! - Prothombarta.news - Prothombarta.news\nঋণ পরিশোধ না করাটাই তার স্বভাব!\nপ্রথমবার্তা ডেস্ক রিপোর্ট : ‘রহিম সাহেব’ বিয়ে করেছেন তিনটি। দুই স্ত্রী বর্তমান, থাকেন আলাদা বাড়িতে। নারায়ণগঞ্জের নিউ চাষাঢ়া এলাকার যে বাড়িটি বন্ধক রেখে তিনি ব্যাংক থেকে ঋণ নিয়েছিলেন, সেই বাড়িতে কনিষ্ঠ স্ত্রীকে নিয়ে বসবাস করছেন। তবে সকাল থেকে রাত পর্যন্ত তিনি বাসায় থাকেন না। ব্যাংকের ঋণের টাকা পরিশোধের ভয়ে পালিয়ে বেড়ান। পাঁচ-ছয়টি মোবাইল ফোন সিম ব্যবহার করেন। একেক সময় একেকটি সংযোগ খোলা পাওয়া যায়।\nএলাকাবাসীর কাছে রহিম সাহেব হিসেবে পরিচিত এই ব্যক্তিকে একজন স্বভাবজাত ঋণখেলাপি হিসেবে আখ্যায়িত করেছেন পাওনাদার ব্যাংকটির ঋণ কর্মকর্তারা। একের পর এক অজুহাত দেখিয়ে ব্যাংকের টাকা পরিশোধে টালবাহানা করে যাওয়া এই ঋণখেলাপির কাছে স্ট্যান্ডার্ড ব্যাংকের পাওনা সুদে-আসলে সাত কোটি ৭৬ লাখ টাকা। চার বছর ধরে ঋণটি ‘ব্লক অ্যাকাউন্টে’ না রাখলে ঋণের টাকার অঙ্ক সুদে-আসলে ১১ কোটি টাকা ছাড়িয়ে যেত বলে জানিয়েছেন ব্যাংকটির কর্মকর্তারা।\nগত মঙ্গলবার ৬৭/৩ নিউ চাষাঢ়া, দক্ষিণ জামতলা, ফতুল্লার বাড়িটিতে গিয়ে আব্দুর রহিমকে পাওয়া যায়নি। বাড়ির তৃতীয় তলায় থাকেন তিনি। অনেকবার কলিং বেল বাজানোর পরও দরজা খোলেনি কেউ। প্রতিবেশীদের সঙ্গে কথা বলে জানা গেছে, আব্দুর রহিমের স্ত্রী সব সময় বাসায়ই থাকেন। আব্দুর রহিম খুব ভোরে বাসা থেকে বের হন এবং গভীর রাতে ফেরেন। বাড়িটিতে বড় করে সাইনবোর্ডে লেখা, ‘এই সম্পত্তি স্ট্যান্ডার্ড ব্যাংকের নারায়ণগঞ্জ শাখার কাছে দায়বদ্ধ।’ পাওনাদার অর্থাৎ ব্যাংকের কর্মকর্তারা তাঁর খোঁজে প্রায়ই আসেন এ বাড়িতে। তাই এ প্রতিবেদককে দেখেও স্থানীয় লোকজন জানতে চাইল ব্যাংকের লোক কি না।\nদুই দাগে বাড়িটির জমির পরিমাণ মোট ১৫ শতক। ছয়তলা বাড়িটির প্রতি তলায় চারটি করে ইউনিট। ব্যাংকের দাবি, ওই বাড়ির ভাড়া বাবদ মাসে অন্তত এক লাখ ৮০ হাজার টাকা পান আব্দুর রহিম। বাড়িসহ বন্ধকি এই জমি নিলামের জন্য স্থানীয় পত্রিকায় বিজ্ঞপ্তি দিয়েছে স্ট্যান্ডার্ড ব্যাংক। নিলামে অংশ নেওয়ার শেষ তারিখ ২৫ এপ্রিল। এরপর জমিটি নিলাম করে টাকা আদায়ের চেষ্টা করবেন বলে জানিয়েছেন ব্যাংকটির নারায়ণগঞ্জ শাখার ভাইস প্রেসিডেন্ট ও ব্যবস্থাপক মো. একরামুল হক।\n২০০৭ সালে আব্দুর রহিমের প্রতিষ্ঠান মেসার্স রুপু এন্টারপ্রাইজকে ৩০ লাখ টাকা সি.সি. ঋণ দেওয়ার মাধ্যমে এই গ্রাহকের সম্পর্ক গড়ে ওঠে স্ট্যান্ডার্ড ব্যাংকের সঙ্গে। এরপর ব্যবসার ধারাবাহিকতা বিবেচনায় কয়েক ধাপে ঋণটি তিন কোটি ৫০ লাখ টাকায় বর্ধিত করে ব্যাংক। আব্দুর রহিমের মূলত একটি রিরোলিং মিল ছিল, যেটা থেকে উৎপাদিত রড নিজের প্রতিষ্ঠান থেকেই বিক্রি করতেন তিনি।\nতবে মোটা অঙ্কের ঋণ নেওয়ার পর পরিশোধে গড়িমসি শুরু করেন তিনি। ব্যবসায় মন্দা এবং বাকি পড়ে যাওয়ার কথা বলে কিস্তি পরিশোধ বন্ধ করে দেন। একসময় ঋণটি মন্দ ঋণে পরিণত হয়। ২০১৪ সালের ২৯ ডিসেম্বর অন্যান্য প্রতিষ্ঠানের মতো দেশের রাজনৈতিক অস্থিরতার কারণে ব্যবসায় মার খাওয়ার কথা বলে ঋণটি প্রথমবারের মতো পুনঃ তফসিল (নবায়ন) করিয়ে নেন তিনি। শর্ত ছিল প্রতি মাসে ২৫ লাখ ৩৭ হাজার টাকা কিস্তিতে তিন বছর ধরে ঋণটি পরিশোধ করবেন। কিন্তু একটি কিস্তিও দেননি তিনি। ফলে ঋণটি আবারও খেলাপি হয়ে পড়ায় দ্বিতীয়বারের মতো পুনঃ তফসিল করার আবেদন করেন আব্দুর রহিম। এই দফায় ৩২ লাখ ৩১ হাজার টাকার ২৪টি কিস্তিতে ঋণটি পরিশোধের জন্য সুযোগ দেওয়া হয় ২০১৬ সালের ফেব্রুয়ারিতে। এবার তিনি একসঙ্গে ৩৯ লাখ ৫৩ হাজার ৮০০ টাকা দেন; কিন্তু এর পর থেকে কিস্তি পরিশোধ বন্ধ করে দেন। এরপর আর ব্যাংকমুখো হননি তিনি। গত দুই বছরে এই গ্রাহকের কাছ থেকে একটি টাকাও আদায় করতে না পেরে গত ২৯ মার্চ নারায়ণগঞ্জের স্থানীয় পত্রিকায় বন্ধকি সম্পত্তি নিলামের বিজ্ঞপ্তি প্রকাশ করে স্ট্যান্ডার্ড ব্যাংকের নারায়ণগঞ্জ শাখা।\nওই শাখার ব্যবস্থাপক একরামুল হক কালের কণ্ঠকে বলেন, এই গ্রাহক চাইলে টাকা পরিশোধ করে দিতে পারতেন। আসলে তাঁর খাসলত খারাপ। কিছুদিন আগেও তিনি পঞ্চবটীর ৮ শতক জমি বিক্রি করেছেন বলে আমরা জানতে পেরেছি। পাঁচ কোটি থেকে ছয় কোটি টাকায় ওই সম্পত্তি বিক্রি করলেও ব্যাংকের একটি টাকাও পরিশোধ করেননি। এদিকে সম্পত্তি নিলামে বিক্রির তোড়জোড় শুরু হওয়ায় অবস্থা বেগতিক দেখে বাংলাদেশ ব্যাংকের কাছে মানবিক কারণে সুদ মওকুফসহ ১০ বছরে ১২০ কিস্তিতে কেবল মূল তিন কোটি ৫০ লাখ টাকা পরিশোধের সুযোগ চেয়ে আবেদন করেছেন আব্দুর রহিম। আবেদনে তিনি বলেছেন, ‘মূলত আমি এই প্রতিষ্ঠানের স্বত্বাধিকারী হলেও আমার অন্য দুই ভাইকে সঙ্গে নিয়ে ব্যবসাপ্রতিষ্ঠানটি চালাতাম। কিন্তু দেশের এবং আন্তর্জাতিক বাজারের উদ্ভূত পরিস্থিতির কারণে অন্যান্য ব্যবসার মতো লোহাশিল্পের ব্যবসায়ও ধস নামে। আমার ব্যবসায়ও অস্বাভাবিক মন্দা অবস্থা দেখা দেয় এবং মার্কেটের পাইকারদের কাছে অনেক টাকা বাকি পড়ে যায়। টাকা ফেরত না পাওয়ায় দিন দিন ব্যবসায় অবনতি ঘটে এবং ব্যাংকঋণ পরিশোধ করতে না পারার চিন্তায় আমার দুই ভাই তাদের স্ত্রীসহ সাত সন্তানের ভার আমার ওপর রেখে স্ট্রোক করে মারা যায়। আমিও দীর্ঘদিন অসুস্থ হয়ে বিছানায় পড়ে থাকি।’\nএলাকাবাসী ও সংশ্লিষ্ট ব্যাংক কর্মকর্তারা বলছেন, এ কথাগুলো একেবারেই সত্য নয়। অন্য দুই ভাইয়ের পরিবারের সঙ্গে বলতে গেলে আব্দুর রহিমের কোনো সম্পর্কই নেই। এক প্রতিবেশী এ প্রতিবেদকে বলেন, ভাইয়ের ছেলে-মেয়েদের ওনার কোনো খোঁজখবর নেওয়ার দরকারই হয় না। তারা তাদের মতো ভালোই আছে। বরং রহিম সাহেবই অল্পবয়সী একটি মেয়েকে বিয়ে করায় এ নিয়ে আগের স্ত্রীর সঙ্গে তাঁর সদ্ভাব নেই।\nব্যাংকের ব্যবস্থাপক ইকরামুল হক বলেন, ‘আমাদের শাখায় কোনো দিনও ওই গ্রাহকের ভাই বা ভাইদের পক্ষ থেকে কেউ আসেনি। আব্দুর রহিম তাঁর ভাইদের মৃত্যুকে ঢাল হিসেবে ব্যবহার করছেন। বাংলাদেশ ব্যাংকের কাছে তিনি যে আবেদন করেছেন, সেই আবেদন আমাদের কাছেও করেছেন। আবেদনে ভাইদের মৃত্যুর সনদের যে কপি দেওয়া হয়েছে, সেটা নিয়েও আমাদের সন্দেহ আছে।’\nসার্বিক বিষয়ে কথা বলার জন্য মো. আব্দুর রহিমের পাঁচটি মোবাইল ফোন নম্বরে একাধিকবার চেষ্টা করে একটি নম্বর খোলা পাওয়া যায়। তবে তিনি ফোন না ধরে বারবার কেটে দিয়েছেন।\nবাংলাদেশ ইনস্টিটিউট অব ব্যাংক ম্যানেজমেন্টের (বিআইবিএম) এক সম্মেলনে জানানো হয়, নেপালে ঋণখেলাপিদের সামাজিকভাবে হেয় করা হয় বলে কেউই ইচ্ছাকৃতভাবে খেলাপি হতে চায় না। ওই দেশে ঋণ খেলাপিরা যাতে দেশ ছেড়ে চলে যেতে না পারে সে জন্য পাসপোর্ট জব্দ করে রাখা হয়। দেশটির ব্যাংক খাতের খেলাপি ঋণের হার ৩ শতাংশের ঘরে; যেখানে বাংলাদেশের খেলাপি ঋণের হার বিতরণ করা ঋণের ৯.৩১ শতাংশ। গত ডিসেম্বর শেষে দেশের ব্যাংক খাতের খেলাপি ঋণের পরিমাণ ছিল ৭৪ হাজার ৩০৩ কোটি টাকা।


মঈনুল ইসলাম ০৭ ডিসেম্বর ২০১৮, ২২:২৪ | অনলাইন সংস্করণ\nজনগণের ঘামের টাকায় যে ইউনিফর্ম গায়ে দিয়েছিল কিছু সেনা কর্মকর্তা তারাই জনগণের প্রাণের নেতাকে হত্যা করে। বামপন্থী নামে পরিচিত সামরিক ও বেসামরিক ক্ষমতালোভীরা এক হয়। জনগণ ও বাংলাদেশের সঙ্গে বিশ্বাসঘাতকতা করে বর্তমান মেজর ও সাবেক মেজরের খুনি পাল। ডালিম, ফারুক, রশীদ, নূর, বজলুল প্রমুখ কুখ্যাত নামগুলো চিরকাল তাই ঘৃণার সঙ্গে উচ্চারিত হবে এই বাংলার আকাশে-বাতাসে, পথে-প্রান্তরে, ঘরে-বাইরে।\nজাতীয়তাবোধসম্পন্ন মুজিব হত্যায় আন্তর্জাতিক চক্র কি এক হয়?\n১৯৭৫ সালের আগস্টের কালরাতের পরপরই সৌদি আরবসহ কিছু দেশ স্বীকৃতি দেয় বাংলাদেশকে। এ থেকে কি আইএসআইয়ের সঙ্গে তাদের মতাদর্শিক সম্পৃক্ততা পাওয়া যেতে পারে কি? চীন কেন বঙ্গবন্ধুর মৃত্যুর পর বাংলাদেশকে স্বীকৃতি দিল? স্বাধীনতার সময় বাংলাদেশের বিপক্ষে অবস্থান নেওয়া চীনের এই আচরণ আজও বাংলার সচেতন নাগরিক ভোলেনি।\nএবারে মোসাদের জড়িত থাকার সম্ভাবনার বিষয়ে দুটি কথা। বাংলাদেশের স্বাধীনতার স্থপতি ছিলেন ফিলিস্তিনের স্বাধীনতা আন্দোলনের প্রকাশ্য সমর্থক। ফিলিস্তিনি নেতা ইয়াসির আরাফাতের সঙ্গে ছিল বঙ্গবন্ধুর গভীর বন্ধুত্ব। এ কারণেই বাংলাদেশ স্বাধীন হওয়ার পর ইহুদীবাদী ইসরাঈল বাংলাদেশকে স্বীকৃতি দেয়ার প্রস্তাবনা পাঠায় খন্দকার মুস্তাকের মাধ্যমে। কিন্তু মানবতাবাদী মহান নেতা বঙ্গবন্ধু শেখ মুজিবুর রহমান ইসরাইলকে তো স্বীকৃতি দেননি, সঙ্গে বাংলাদেশকে ইসরাইলের দেয়া স্বীকৃতির প্রস্তাবকে ঘৃণাভরে প্রত্যাখ্যান করেন।\nবাংলাদেশের পাসপোর্টে এখনো লেখা থাকে ‘This passport is valid for all countries of the world except Israel'। এসব কারণে মোসাদ জাতির পিতা হত্যায় জড়িত থাকতে পারে। সে সময় বিশ্বে জনপ্রিয় ও আধিপত্যবাদকে চ্যালেঞ্জ করা নেতাদের হত্যা করত সিআইএ এবং মোসাদ। তারই ধারাবাহিকতায় বাংলাদেশের ডালিম গংদের দিয়ে মোসাদ এই কাজ করিয়েছে কি না তা নিয়ে পর্যালোচনা হওয়া উচিত।\nবঙ্গবন্ধু হত্যায় সিআইএ জড়িত থাকার ব্যাপারে কিছু প্রশ্ন\nকত্ত বড় ধৃষ্টতা! বঙ্গবন্ধু হত্যায় সম্পৃক্ততার দায়ে জাসদের বিচার করে শুরু হবে? আমার বিশ্বাস, আজ হোক কাল হোক বঙ্গবন্ধু ও বাংলাদেশকে ১৯৭৫ সালের ১৫ আগস্ট হত্যার দায়ে জাসদের বিচার হবেই। আশা করি এর সঙ্গে নিষিদ্ধ করা হবে জামায়াতসহ সব স্বাধীনতাবিরোধী শক্তিকে। (চলবে)\n►বঙ্গবন্ধু ও বাকশাল


কুমিল্লায় আগুনে পুড়ে ছাই হলো কলেজ ছাত্র!\nকুমিল্লায় সর্বোচ্চ স্বচ্ছতায় নিয়োগ হবে ১১২ কনস্টেবল: পুলিশ সুপার\nইভ্যালির সম্পদ বিক্রি-হস্তান্তরে নিষেধাজ্ঞা জারি\nনিউজ ডেস্ক 03/08/2021\nকরোনাভাইরাসের টিকা নিয়ে ভুল ব্যাখ্যা দেওয়ার ঘটনায় ভিডিও সরিয়ে নিয়ে ক্ষমা চেয়েছেন ‘কিটো ডায়েট’ দিয়ে আলোচনায় আসা চিকিৎসক ডা. জাহাঙ্গীর কবির। মঙ্গলবার দুপুরে সামাজিক যোগাযোগমাধ্যম ফেসবুকের নিজস্ব ভেরিফায়েড পেজে তিনি লিখেছেন, ‘করোনার টিকা বিষয়ে কিছু তথ্য সহজভাবে বোঝাতে গিয়ে আমার অসাবধানতাবশত ভুল ব্যাখ্যা দিয়েছিলাম। এ নিয়ে সমালোচনার সৃষ্টি হলে আমি অত্যন্ত দ্রুততার সাথে ভিডিওতে যে তথ্যগুলো ভুল ছিল এবং যে কথাগুলো জনমনে বিভ্রান্তি ছড়াতে পারে সেসব বিষয়ে সুস্পষ্ট বক্তব্য দিয়ে পূর্বের ভিডিওটি অনলাইন থেকে সরিয়ে নিয়েছি।’ ডা. জাহাঙ্গীরের পোস্টটি হুবুহু তুলে ধরা হলো :\nআসসালামু আলাইকুম, আমি ডা. মুহাম্মদ জাহাঙ্গীর কবীর। সুস্থ থাকার লক্ষ্যে একটি স্বাস্থ্যকর জীবনধারা নিয়ে কাজ করছি। সেই লক্ষ্যে দীর্ঘ দিন ধরে আমার রোগীদের লাইফস্টাইল মডিফিকেশনের পরামর্শ দিয়ে আসছি। ইদানিংকালে আমার একটি ভিডিও এবং দুইটি পোস্ট নিয়ে আলোচনার সৃষ্টি হয়েছে। প্রথমত সুস্থ থাকার জন্য রোগ প্রতিরোধ ক্ষমতা বাড়ানো বিষয়ে গুরুত্বারোপ করে আমি একটি ভিডিও পোস্ট করেছিলাম সেখানে করোনার টিকা বিষয়ে কিছু তথ্য সহজভাবে বোঝাতে গিয়ে আমার অসাবধানতাবশত ভুল ব্যাখ্যা দিয়েছিলাম। এ নিয়ে সমালোচনার সৃষ্টি হলে আমি অত্যন্ত দ্রুততার সাথে ভিডিওতে যে তথ্যগুলো ভুল ছিল এবং যে কথাগুলো জনমনে বিভ্রান্তি ছড়াতে পারে সেসব বিষয়ে সুস্পষ্ট বক্তব্য দিয়ে পূর্বের ভিডিওটি অনলাইন থেকে সরিয়ে নিয়েছি।\nএকইসাথে সকলকে টিকা দেওয়ার জন্য পরামর্শ এবং উৎসাহ দিয়েছি। এরপরেও কয়েকজন সম্মানিত ডাক্তার আমাকে ভুল বুঝে সরাসরি আমার নাম উল্লেখ করে নানান রকম পোস্ট করেন। তন্মধ্যে একটি পোস্টের স্ক্রিনশট আমি আমার পেইজে শেয়ার করেছিলাম। এছাড়া অন্য একটি জনসচেতনতামূলক পোস্টে উদাহরন স্বরূপ একটি প্রেসক্রিপশন শেয়ার করেছিলাম। ঐ প্রেসস্ক্রিশনটি যিনি লিখেছিলেন তার প্রতি সম্মান প্রদর্শনপূর্বক আমি তার নাম ও রেজিস্ট্রেশন নাম্বারটি প্রকাশ করিনি। তথাপি এই পোস্টটি নিয়ে ভুল বোঝাবুঝির সৃষ্টি হলে তৎক্ষণাৎ দুটি পোস্টই ডিলিট করে দেই। আমি বিশ্বাস করি আমাদের ডাক্তার সমাজের প্রত্যেকেই নিজ নিজ অবস্থান থেকে জনসেবা করে যাচ্ছেন, মানবিক কাজ করে যাচ্ছেন, এজন্য প্রত্যেক ডাক্তারই আমার কাছে অত্যন্ত সম্মানিত ও শ্রদ্ধাভাজন। একজন ডাক্তার হিসেবে আমি কখনোই কাউকে অসম্মান করতে পারি না এবং আমি তা করতে চাইও না। তবুও আমার অনিচ্ছায় তা হয়ে থাকলে তার জন্য আমি আন্তরিকভাবে দুঃখিত ও ক্ষমাপ্রার্থী।\nউপর্যুক্ত বিষয়গুলোর বাইরে আরও যে বিষয়ে সমালোচনা এসেছে তার মধ্যে অন্যতম হল আমার পরামর্শকে কিটো ডায়েট হিসেবে আখ্যায়িত করা হয়েছে। এই বিষয়ে আমি বহুবার নানান ভিডিওর মাধ্যমে বলেছি যে আমি শুধু ডায়েট বা খাদ্যাভ্যাস নিয়ে কথা বলি না। আমি মূলত পাঁচটি বিষয়ের উপর গুরুত্ব দিয়ে পরামর্শ দিয়ে থাকি। এর মধ্যে স্বাস্থ্যকর খাদ্যাভ্যাসের পাশাপাশি অটোফেজি, পর্যাপ্ত ঘুম, নিয়মিত ব্যায়াম ও মানসিক প্রশান্তির চর্চা করাকে সমানভাবে গুরুত্ব দেই। আমি কখনোই ঔষধ বিরোধী না, আমি সব সময় বলে এসেছি জরুরি চিকিৎসায় ঔষধ অপরিহার্য। তবে লাইফস্টাইল রোগগুলো লাইফস্টাইল মডিফাই করে প্রতিরোধ করা যেতে পারে এবং সেই লক্ষ্যে কাজ করে যাচ্ছি। আমিও আমার রোগীদের প্রয়োজনে ঔষুধ লিখছি সুতরাং ঔষধের প্রয়োজনীয়তা অনস্বীকার্য। আমি সাধারণ মানুষের মধ্যে সচেতনতা বৃদ্ধি করার চেষ্টা করছি যেন স্বাস্থ্যকর জীবনযাপনের মাধ্যমে দীর্ঘদিন ঔষধ ছাড়া সুস্থ থাকতে পারেন।\nবিশেষভাবে উল্লেখ্য যেসব রোগীরা সরাসরি আমার পরামর্শ নেন আমি তাদেরকে নিয়মিত অবজারবেশনে রাখার চেষ্টা করি এবং কাউন্সেলিং এর মাধ্যমে আমার পরামর্শের নানান প্রভাব ও প্রতিকারের বিষয়ে আলোকপাত করে থাকি। সর্বোপরি আমি মনে করি, চিকিৎসক সমাজে আমরা সবাই সহকর্মী, একে অপরের সহযোগী। এখানে রয়েছেন আমার সম্মানিত শিক্ষক-শিক্ষিকাগণ, শ্রদ্ধাভাজন বড় ভাই-বোন, বন্ধুরা ও আগামীর সম্ভাবনাময় জুনিয়র ডাক্তারগণ। জনস্বার্থে সকল চিকিৎসকই একেকজন যোদ্ধা। করোনা মহামারীর এই চরম দুর্দিনে ডাক্তারদের মতো যোদ্ধারাই নিজেদের জীবন ঝুঁকির কথা ভুলে জরাগ্রস্থ মানুষের পাশে থেকেছে এখনো আছে। আজকের পুরো বিশ্ব চিকিৎসা বিজ্ঞানের উন্নয়ন ও বাস্তবায়নের সাথে জড়িত সকলের কাছে কৃতজ্ঞ।\nআমি সকলের প্রতি সম্মান রেখে বলছি মানুষ মাত্রই ভুল হতে পারে তাই আপনারা আমার কোন ভুল ধরিয়ে দিলে আমি তা শুধরে নিব। নিজের ভুলকে আমি ভুল হিসেবে গ্রহণ করে তা শুধরে নিব আর আপনাদের কাছেও আমার অনুরোধ আপনারা আমার পূর্বের ভুলগুলো ক্ষমা সুন্দর দৃষ্টিতে দেখবেন। কেননা আমরা তো সকলে মিলে মানব সেবার ব্রতেই চিকিৎসা পেশাকে বেছে নিয়েছি আর সেজন্য আমরা একে অপরের প্রতি সম্মান রেখে একযোগে কাজ করতে পারি। আমি নিজেও একজন চিকিৎসক, সবসময়ই প্রত্যেক চিকিৎসকের সম্মান রক্ষা ও অবদান স্বীকার আমার কাছে সবচেয়ে বেশি প্রাধান্য পায়। বহু আগে থেকেই আমি নিজেও চিকিৎসকদের নিরাপত্তা, অধিকার ও দায়িত্ব নিয়ে সোচ্চার আছি। সেই লক্ষ্যে আমি ফাউন্ডেশন ফর ডক্টরস সেফটি, রাইটস এন্ড রেসপন্সিবিলিটিস (FDSR) এর সাথে প্রোগ্রাম করেছিলাম, তা আমার পেইজ থেকে শেয়ার করেছিলাম সকলের উদ্দেশে। তবুও মানুষ হিসেবে আমি ভুলের ঊর্ধ্বে নই। তাই আমার কথায় হয়তো অনেক সহকর্মী-সিনিয়র চিকিৎসক কষ্ট পেয়েছেন কিংবা মনক্ষুন্ন হয়েছেন। আমি তাদের সবার প্রতি আন্তরিকভাবে দুঃখিত ও ক্ষমাপ্রার্থী।\n26 জন পড়েছেন\ndr jahangir kobirডা. জাহাঙ্গীর কবির\nমাত্র ৩ উপকরণে ঘরেই তৈরি করুন মিষ্টি দই\n১১ আগস্ট থেকে অফিস ও দোকানপাট খুলবে\nচাঁদপুর আধুনিক নৌ টার্মিনাল ৫ বছরেও আলোর মুখ দেখেনি


"অর্থনীতি" এসএসসি ২০২১ প্রথম সপ্তাহ অ্যাসাইনমেন্ট এর উত্তর - Education Helpline\nHome/অ্যাসাইনমেন্ট ও সমাধান/এসএসসি ২০২১/“অর্থনীতি” এসএসসি ২০২১ প্রথম সপ্তাহ অ্যাসাইনমেন্ট এর উত্তর\n0 14,0405minutes read\nএসএসসি ২০২১ এর বোর্ড পরীক্ষার্থী যারা আছো তোমাদের এবার এসাইনমেন্ট এর মাধ্যমে বোর্ড পরীক্ষার মূল্যায়ন করা হবে। তাই এই এসাইনমেন্ট গুলো তোমরা সৃজনশীলতার সাথে সুন্দর করে তৈরি করবে। তোমরা চাইলে আমাদের নমুনা উত্তরপত্র দেখে নিজের মত করে উওর সাজিয়ে লিখতে পারো। আজকে তোমাদের জন্য “বাংলাদেশের ইতিহাস ও বিশ্বসভ্যতা” এর ১ম সপ্তাহের এসাইনমেন্টের নমুনা উত্তর নিয়ে হাজির হলাম। প্রথমেই চলো এসাইনমেন্ট গুলো দেখে নেওয়া যাক।\nননুনা উত্তর পত্র\nশিরোনাম : বিভিন্ন অর্থ ব্যবস্থার তুলনামূলক সুবিধা ও অসুবিধা মূল্যায়ন\nসম্মিলিতভাবে কাজ করে’ – উক্তিটিতে নির্দেশিত অর্থব্যবস্থার – বৈশিষ্ট্য উল্লেখপূর্বক বিভিন্ন অর্থ ব্যবস্থার তুলনামূলক সুবিধা ও অসুবিধা মূল্যায়ন করা হলো :\nবিভিন্ন ধরনের অর্থনৈতিক ব্যবস্থার ধারণা :\nমোট উৎপাদিত সম্পদের অর্থমূল্য কীভাবে উৎপাদনের উপাদানগুলোর মধ্যে বণ্টন করা হয়, তার নির্ভর করে দেশের অর্থনৈতিক ব্যবস্থা বা economic sysytem এর উপর। যে ব্যবস্থা বা কাঠামোর আওতায় উৎপাদনের উপাদানসমূহের মালিকানা নির্ধারিত হয় এবং উৎপাদন প্রক্রিয়া,উৎপাদিত সম্পপদের বণ্টন ও ভোগ প্রক্রিয়া। সম্পাদিত হয় তাকে অর্থনৈতিক ব্যবস্থা বলে। এ ব্যবস্থা জনগণের অর্থনৈতিক কার্যাবলি এবং অর্থনীতি বিষয়ক প্রাতিষ্ঠানিক ও আইনগত কাঠামোর সমন্বয়ে গড়ে উঠে।\nবর্তমানে বিশ্বে চার ধরণের অর্থনৈতিক ব্যবস্থা কার্যকর আছে: ১.ধনতান্ত্রিক, ২.সমাজতান্ত্রিক, ৩.মিশ্র ও ৪.ইসলামি অর্থনৈতিক ব্যবস্থা।\nধনতান্ত্রিক অর্থনৈতিক ব্যবস্থায় উৎপাদনের উপাদানসমূহ ব্যক্তিমালিকানাধীন। উদ্যোগ গ্রহণে ব্যক্তি একক বা গোষ্ঠীবদ্ধ স্বাধীনতার অধিকারী। অবাধ প্রতিযোগিতা, ভোক্তার স্বাধীনতা,সর্বাধিক মুনাফা অর্জন, শ্রমিক শোষণ ইত্যাদি ধনতান্ত্রিক অর্থনৈতিক ব্যবস্থার বৈশিষ্ট্য।\nসমাজতান্ত্রিক অর্থনৈতিক ব্যবস্থা :\nসমাজতান্ত্রিক অর্থনৈতিক ব্যবস্থায় উৎপাদনের উপকরণসহ সকল সম্পদ রাষ্ট্রীয় মালিকানাধীন। অর্থনৈতিক কার্যাবলিতে সরকারি নির্দেশনা, ভোক্তার স্বাধীনতার অভাব, অর্থনৈতিক কার্যাবলির মূল উদ্দেশ্য সর্বাধিক মুনাফা অর্জন, আয় বণ্টন ইত্যাদি সমাজতান্ত্রিক অর্থনৈতিক ব্যবস্থার বৈশিষ্ট্য।\nধনতান্ত্রিক ও সমাজতান্ত্রিক অর্থনৈতিক ব্যবস্থার পাশাপাশি বর্তমান বিশ্বে আর একটি অর্থনৈতিক ব্যবস্থা বিরাজমান। সেটি হচ্ছে মিশ্র অর্থনীতি। এটি ধনতান্ত্রিক ও সমাজতান্ত্রিক অর্থনীতির কিছু কিছু। বৈশিষ্ট্যের সমন্বয়ে গড়ে উঠা একটি ব্যবস্থা।\nইসলামী অর্থব্যবস্থা মানুষের জীবনের সামগ্রিক আলোচনা করে। সৃষ্টিকর্তা মানুষ সৃষ্টি করেছেন, মানুষের জন্য প্রয়োজনীয় সবরকম দ্রব্যসামগ্রী, জীবজন্তু, পরিবেশ ও বস্তুসমূহও সৃষ্টি করেছেন। মানুষ সৃষ্টিকর্তা প্রদত্ত এসকল বস্তুসামগ্রী ও পরিবেশ – প্রকৃতি ব্যবহার করে ধর্মানুমোদিতভাবে অধিকতর সম্পদ সৃষ্টি ও ভোগ করবে। এটাই ইসলামের বিধান।\n১. মিশ্র অর্থব্যবস্থার বৈশিষ্ট্য :\nমিশ্র অর্থব্যবস্থার বৈশিষ্ট্যসমূহ হচ্ছে:\n১. সম্পদের মালিকানা : এ অর্থব্যবস্থার একটি অন্যতম বৈশিষ্ট্য\nহচ্ছে। এখানে সম্পদের রাষ্ট্রীয় মালিকানার পাশাপাশি ব্যক্তি মালিকানা বিদ্যমান। আবার উৎপাদনের উপায়সমূহের ক্ষেত্রেও ব্যক্তি মালিকানার পাশাপাশি সরকারি মালিকানা স্বীকৃত।\nমিশ্র অর্থনীতিতে ব্যক্তিগত ও সরকারি খাত পাশাপাশি অবস্থান করে। এখানে। ব্যক্তিগত ও সরকারি খাতের শিল্প কারখানা একত্রে কাজ করে। এই অর্থনীতিতে ব্যক্তিগত খাতে মুনাফা অর্জনই লক্ষ্য তবে সরকারি খাতে সামাজিক কল্যাণকে বেশী প্রাধান্য দেয়া হয়। অনেক সময় ব্যক্তিগত খাতের উপর সরকারি নিয়ন্ত্রণ ও বিধি নিষেধ আরোপ করা হয়।\nএ অর্থব্যবস্থায় বাজার অর্থনীতির দাম ব্যবস্থাকে অনুসরণ করা হয়। অর্থাৎ এখানে দ্রব্য বা সেবার দাম স্বয়ংক্রিয়ভাবে চাহিদা ও\nযোগানের মাধ্যমে নির্ধারিত হয়। তবে সরকার রাষ্ট্রীয় প্রয়োজনে দাম ব্যবস্থা নিয়ন্ত্রণ করতে পারে।\nমিশ্র অর্থব্যবস্থায় ব্যক্তি স্বাধীনতা রক্ষিত হয়। এখানে ব্যক্তি কি পরিমাণ ভোগ করবে এবং উৎপাদক কি দ্রব্য উৎপাদন করবে সে ক্ষেত্রে রাষ্ট্র খুব বেশি হস্তক্ষেপ করে না। তবে সমাজের স্বার্থে কোন কোন সময় ভোগ বা বিপণনের ক্ষেত্রে সরকার বিধি-নিষেধ আরোপ করে।\n৬. বণ্টন ব্যবস্থা :\nযেহেতু এ অর্থব্যবস্থায়। ব্যক্তিমালিকানা বিদ্যমান, সেহেতু জাতীয় আয়ের সুষম বণ্টন এখানে নিশ্চিত করা কঠিন।\n৭. মুদ্রাস্ফীতির উপস্থিতি:\nমিশ্র অর্থনীতিতে যেহেতু ব্যক্তি উদ্যোগ স্বীকৃত এবং মুনাফাভিত্তিক উৎপাদন কার্যক্রম পরিচালিত হয়, ভাই অনেক সময় অতি উৎপাদন বা কম উৎপাদন হতে পারে। সে ক্ষেত্রে মুদ্রাস্ফীতিও দেখা দিতে পারে।\nনিম্নে বিভিন্ন অর্থব্যবস্থার তুলনামূলক সুবিধা ও অসুবিধা আলোচনা করে মূল্যায়ন করা হল :\nধনতান্ত্রিক অর্থব্যবস্থায় উৎপাদন বন্টন ও দাম প্রক্রিয়া এবং উৎপাদনের উপায়সমূহ সম্পূর্ণ ব্যক্তিমালিকানাধীন। এখানে সর্বাধিক মুনাফা অর্জনের লক্ষ্যে উৎপাদন কাজ পরিচালিত হয়। বাজার নিয়ন্ত্রিত হয় স্বয়ংক্রিয় দাম ব্যবস্থার মাধ্যমে | এখানে ভোক্তা বা ফার্মের সিদ্ধান্ত গ্রহণে স্বাধীনতা থাকে। এ কারণে এ ধরনের অর্থনৈতিক ব্যবস্থায় যে দ্রব্য বা সেবা উৎপাদনে মুনাফা বেশি, ফার্মসমূহ সেই পণ্য উৎপাদন করে। এভাবে’ কি’ প্রশ্নটির উত্তর পাওয়া যায়। আবার যে প্রযুক্তিতে ব্যয় কম হবে বা উৎপাদন লাভজনক হবে সে পদ্ধতিতেই উৎপাদন হবে | এভাবে কি প্রশ্নটির উত্তর পাওয়া যায়। আবার যে প্রযুক্তিতে ব্যয় কম হবে বা উৎপাদন লাভজনক হবে সে পদ্ধতিতেই উৎপাদন হবে। যা কিভাবে প্রশ্নটির সমাধান করে। অন্যদিকে ভোক্তাদের সামর্থ্যের উপর নির্ভর করে সামাজিক উৎপাদন তাদের মধ্যে বণ্টিত হয়। এভাবে কার জন্য’ প্রশ্নটির উত্তর পাওয়া যায়।\nসমাজতান্ত্রিক অর্থব্যবস্থায় রাষ্ট্রই সকল ক্ষমতার ধারক। এখানে অর্থনৈতিক কার্যক্রম যথা:উৎপাদন, বন্টন, বিনিময় ও ভোগের ক্ষেত্রে রাষ্ট্রীয় নিয়ন্ত্রণ বিদ্যমান, এই ধরনের অর্থব্যবস্থায় রাষ্ট্র কিংবা কেন্দ্রীয় সরকার মৌলিক তিনটি সমস্যার সমাধান। করে দেয়। এখানে একদিকে ভোক্তা যেমন তার ইচ্ছা ও সামর্থ্য অনুযায়ী দ্রব্য বা সেবা ভোগ করতে পারে না অন্যদিকে উৎপাদকও দ্রব্যের চাহিদা ও সামর্থ্য অনুসারে দ্রব্য উৎপাদন করে। এখানে কি উৎপাদিত হবে এবং কি পরিমাণ উৎপাদিত হবে তা কেন্দ্রীয়ভাবে নির্দেশিত হয়। একইভাবে, কিভাবে দ্রব্যসামগ্রী উৎপাদিত হবে বা কোন প্রযুক্তি ব্যবহৃত হবে তাও কেন্দ্রীয় সিদ্ধান্ত অনুযায়ী পরিচালিত হয়। সবশেষে, আয় ও সম্পদের বণ্টনও নির্ধারিত হয় কেন্দ্রীয় সরকার কর্তৃক। সমাজতান্ত্রিক অর্থব্যবস্থায় ব্যক্তিগত মুনাফা সর্বোচ্চকরণ নয় বরং সামাজিক কল্যাণের জন্য সকল অর্থনৈতিক কর্মকাণ্ড পরিচালিত হয়। মিশ্র অর্থব্যবস্থায় সরকারি ও ব্যক্তিগত খাত পাশাপাশি অবস্থান করে। তাই এখানে উৎপাদন, বিনিময়, বণ্টন ও ভোগের ক্ষেত্রে ব্যক্তিগত স্বাধীনতার পাশাপাশি সরকারি নিয়ন্ত্রণও বজায় থাকে। অর্থনীতির বিভিন্ন খাতে ব্যক্তিগত ও সরকারি খাতের ভূমিকা নির্দিষ্ট করা হয়। যেমন- গুরুত্বপূর্ণ খাতসমূহ সরকারি নিয়ন্ত্রণে রেখে অন্যান্য খাতসমূহকে উদার বেসরকারিকরণ করা হয়। এ অর্থব্যবস্থায় কি উৎপাদন হবে এবং কিভাবে উৎপাদন হবে এ সম্পর্কিত সিদ্ধান্ত গ্রহণে ও বাস্তবায়নে সরকারি ও ব্যক্তিগত খাত উভয়ের ভূমিকা বিদ্যমান। সম্পদের মালিকানা ও ভোগের ক্ষেত্রে ব্যক্তি স্বাধীনতা থাকলেও সম্পদ ও আয় বণ্টনের ক্ষেত্রে সরকারি নিয়ন্ত্রণও বজায় থাকে। এখানে স্বয়ংক্রিয় দামব্যবস্থা ও সরকারি নির্দেশে দামব্যবস্থা পরিচালিত হয়। ইসলামী অর্থব্যবস্থায় সকল অর্থনৈতিক কর্মকান্ড ইসলামের বিধি বিধান অনুযায়ী পরিচালিত হয়। এখানে ভোক্তা তার পছন্দ অনুযায়ী যেকোন দ্রব্য ইচ্ছামত ভোগ করতে পারে না। আবার উৎপাদন ও তার ইচ্ছা ও সামর্থ্য অনুযায়ী দ্রব্য উৎপাদন করতে পারে না। উৎপাদন ও ভোগের ক্ষেত্রে কুরআন ও সুন্নাহ নির্দেশিত বিধি অনুসরণ করে চলতে হয়। এক্ষেত্রে হালাল-হারামের বিষয়টি প্রাধান্য দেয়া হয়। ইসলামী অর্থব্যবস্থায় ইচ্ছাকৃতভাবে দ্রব্যমূল্য বৃদ্ধি করা যায় না। এখানে উৎপাদনকারী বা বিক্রেতা শোষণমুক্ত দামে দ্রব্য বিক্রি করবে যাতে তার ন্যায্য মুনাফা অর্জনের পাশাপাশি ভোক্তা ঐ দ্রব্য ক্রয় করে তার উপযোগ সর্বোচ্চ করতে পারে। এভাবে আল্লাহ তায়ালার সন্তুষ্টি অর্জন করা যায়। এ অর্থব্যবস্থায়। উৎপাদিত দ্রব্যের উদ্বৃত্ত অংশ যাকাত ও সাদকাহ এর মাধ্যমে বণ্টন করে সামাজিক কল্যাণ ও বৈষম্য দূর করা যায়।\nযে অর্থনৈতিক ব্যবস্থাটি ভালো তার স্বপক্ষে যুক্তি :\nউপরে উল্লেখিত চারটি অর্থনৈতিক ব্যবস্থার মধ্যে আমার দৃষ্টিতে মিশ্র অর্থনৈতিক ব্যবস্থা সবচেয়ে ভাল | আমার উত্তরের স্বপক্ষে যুক্তি উপস্থাপন করা হলো | এই অর্থনীতি ব্যবস্থায় অন্য সকল অর্থনৈতিক। ব্যবস্থার মিশ্রণ রয়েছে। এক্ষেত্রে ব্যক্তিগত ও সরকারি উভয় মালিকানা থাকবে। তবে ব্যক্তিগত মালিকানা থাকলেও সেক্ষেত্রে সরকারের হস্তক্ষেপ থাকবে। এবং কোন পণ্য কী পরিমাণ উৎপাদন করতে হবে ও দাম কেমন হবে এসবকিছুর ক্ষেত্রে সরকারি কিছু নিয়ম মেনে চলতে হবে। এই অর্থনৈতিক ব্যবস্থার আরেকটি বৈশিষ্ট্য হলো ভোক্তার চাহিদা বা ইচ্ছানুযায়ী পণ্য উৎপাদন করা। সরকারি এবং বেসরকারি প্রতিষ্ঠানগুলোর মধ্যে পারস্পরিক সহযোগীতা থাকা। এই অর্থনীতির একটি বিশেষ বৈশিষ্ট্য। এক্ষেত্রে একটা নির্দিষ্ট ও উপযুক্ত পরিকল্পনা অনুযায়ী অর্থনৈতিক কার্যক্রম গ্রহণ করা হয়। সকল উন্নয়নশীল দেশে এরকম অর্থনৈতিক ব্যবস্থার প্রচলন রয়েছে। আমাদের দেশেও এরকম অর্থনৈতিক ব্যবস্থা চালু রয়েছে।


'গুঁড়া দুধের' ব্যবসায় লস ও ইসলামী ব্যাংকিং\nপ্রকাশ: ১৭ জানুয়ারি ২০১৭\nড. তৌফিক আহমদ চৌধুরী\nকয়েক বছর আগে ইসলামী ব্যাংকের এক গ্রাহকের কাছ থেকে একটি অদ্ভুত ধরনের সমস্যার কথা জেনেছিলাম। তিনি গুঁড়া দুধ আমদানি করেছিলেন। এ জন্য ঋণ গ্রহণ করেন ইসলামী ব্যাংক বাংলাদেশ লিমিটেড থেকে। ব্যবসার নিয়ম অনুযায়ী, ঋণ নিয়ে আমদানি করা পণ্য জমা থাকে ঋণদাতা ব্যাংকের হেফাজতে। আমদানিকৃত গুঁড়া দুধের গুণমান নিয়ে সংশয় দেখা দিলে মামলা হয় এবং এর নিষ্পত্তি হতে প্রায় তিন বছর চলে যায়। সর্বোচ্চ আদালতের রায় যায় আমদানিকারকের পক্ষে। আদালত রায়ে এটাও বলেন_ এ দুধ বাজারজাত করা যেতে পারে, যদি মেয়াদ অতিক্রান্ত না হয়।\nপ্রচলিত ধারার ব্যাংক হলে আমদানিকারকের কাছে তারা ঋণ ও সুদ দাবি করত। ব্যবসায়ে লাভ কিংবা লোকসান যা-ই হোক না কেন, কেউ ঋণ নিলে তা মেয়াদান্তে ফেরত দিতে হবে এবং এ জন্য নির্দিষ্ট হারে সুদ প্রদান করতে হবে। কিন্তু ইসলামী ব্যাংক শরিয়া ভিত্তিতে পরিচালিত হয়। তারা ঋণগ্রহীতার কাছে সুদ নয়, বরং মুনাফার অংশ দাবি করে থাকে। কিন্তু উলি্লখিত ঘটনায় সংশ্লিষ্ট ব্যবসায়ী গুঁড়া দুধ আমদানি করে লাভ করেননি; পুরোটাই লোকসান গেছে। কারণ যে দুধ তিনি আমদানি করেছিলেন, প্রায় তিন বছর মামলা চলার সময় তার মেয়াদ উত্তীর্ণ হয়ে গেছে। শুধু তাই নয়; মামলা চালাতে ব্যয় হয়ে গেছে প্রচুর অর্থ। সময়ও ব্যয় হয়েছে। এ জন্য ক্ষতি হয়েছে আমদানিকারকের। শরিয়া ভিত্তিতে ব্যাংক পরিচালিত হলে লাভের অংশ ব্যাংক ও ঋণগ্রহীতা ভাগাভাগি করে নেবেন। আর লোকসান হলে তার দায়ও দু'পক্ষের। কিন্তু বাংলাদেশে শরিয়াভিত্তিক ব্যাংকগুলো কি এ নিয়ম অনুসরণ করে? বিষয়টি নিয়ে ইসলামী ব্যাংক বাংলাদেশের সঙ্গে যুক্ত একাধিক ব্যক্তির সঙ্গে কথা হলে তারা জানান, এ নিয়ম হুবহু অনুসরণ করতে গেলে বাংলাদেশে ব্যবসা করা কঠিন হবে। কারণ তখন ব্যবসায়ী, শিল্পপতি, আমদানিকারক, রফতানিকারক_ তাদের অনেকেই লোকসান দেখাবে। ফলে ব্যাংককেও লোকসানের বোঝা টানতে হবে।\nএ কারণে এ ধরনের ব্যাংক মুনাফা বা লোকসানের বণ্টন নয়; ঋণগ্রহীতার জন্য একটি নির্দিষ্ট অর্থ আগেভাগেই ঠিক করে দেয়।\nআলোচ্য ঋণের ক্ষেত্রে আরও একটি বিষয় লক্ষ্য করতে হবে। ঋণ নিয়ে যে ব্যবসায়ী দুধ আমদানি করেছিলেন সেটা বাজারজাত করতে পারেননি মেয়াদোত্তীর্ণ হওয়ার কারণে। কিন্তু এ জন্য তার কোনো দায় ছিল না। তিনি মামলায় পড়েছিলেন এবং রায় গেছে তার পক্ষে। তাহলে ঋণের আসলের অর্থের দায় কেন তার ওপর বর্তাবে? ইসলামী শরিয়াভিত্তিক ব্যাংকিং নীতিমালা অনুযায়ী, কোনো ব্যবসায় ব্যবসায়ী ও ঋণদাতা ব্যাংকের চুক্তি হয়। লাভ হলে দু'পক্ষ মুনাফা বণ্টন করবে। লোকসান হলে তার দায়ও দু'পক্ষের। যদি নিম্নমানের দুধ আমদানির বিষয়টি প্রমাণিত হতো তাহলে দায় বর্তাত কেবল আমদানিকারকের। কিন্তু আদালত রায় দিয়েছেন_ আমদানিকারকের কোনো দায় নেই।\nশরিয়াভিত্তিক আরেকটি ব্যাংকের সঙ্গে বাংলাদেশ ব্যাংকের পরিদর্শক পাঠানো নিয়ে সংবাদপত্রে একটি প্রতিবেদন দেখেছিলাম। ব্যাংকটি সম্পর্কে অনিয়মের অভিযোগ ওঠায় কেন্দ্রীয় ব্যাংক হিসেবে বাংলাদেশ ব্যাংক সেসব নিয়ে অনুসন্ধানের জন্য একটি টিম প্রেরণ করে। ওই দলে ছিলেন একজন হিন্দু ধর্মাবলম্বী। তখন একটি পত্রিকা বিষয়টির সমালোচনা করে লিখেছিল, 'ইসলামী ব্যাংকে হিন্দু পরিদর্শক!' বাংলাদেশ ব্যাংক থেকে একজন দায়িত্বশীল কর্মকর্তা এর উত্তরে বলেছিলেন, আমরা বিভিন্ন ব্যাংকে অডিটর পাঠাই; হিন্দু বা মুসলিম নয়। ইসলামী ব্যাংক বাংলাদেশের নতুন চেয়ারম্যান আরাস্তু খান দায়িত্ব গ্রহণের দিন বলেছেন, এ ব্যাংকে এখন থেকে যে কোনো ধর্মের অনুসারীই চাকরি করতে পারবেন, যদি তিনি যোগ্য হন। তিনি ব্যাংকের নিয়ম ও বিধিবিধান অনুসরণ করে সঠিকভাবে দায়িত্ব পালন করতে পারেন কি-না, সেটাই হবে বিবেচ্য। তার এ মন্তব্য থেকে স্পষ্ট_ ১৯৮৩ সালে প্রতিষ্ঠিত এ ব্যাংকে এ ক্ষেত্রে এতদিন ব্যত্যয় ঘটেছে।\nইসলামী ব্যাংক বাংলাদেশ এখন দেশের সর্ববৃহৎ ব্যাংক হিসেবে গণ্য হচ্ছে। গত বছরের ৩০ সেপ্টেম্বর পর্যন্ত ব্যাংকটির মুদারাবা সঞ্চয়ী জমা ছিল ২৩ হাজার ৩৫৭ কোটি টাকা, মুদারাবা মেয়াদি জমা ছিল ১৯ হাজার ৭৮৬ কোটি টাকা। অন্যান্য মুদারাবা জমা ১৬ হাজার ৮০৩ কোটি টাকা। চেয়ারম্যানসহ পরিচালনা পর্ষদে পরিবর্তন ঘটার পর ব্যাংকটি নিয়ে গণমাধ্যমে নতুন করে আলোচনা শুরু হয়েছে। শুরু থেকেই আমরা জেনেছি, এ ধরনের ব্যাংক সুদভিত্তিক নয়; লাভ-লোকসান ভিত্তিতে পরিচালিত হয়। এ ধরনের ব্যাংকিং কতটা সম্ভব_ সেটা নিয়ে প্রশ্ন রয়েছে। তবে ব্যাংকের উদ্যোক্তা ও সংশ্লিষ্টরা যে ধর্মের নাম ব্যবহার করছেন_ সেটা স্পষ্ট। শোনা যায়, কোথাও কোথাও মসজিদের খুতবায় ইসলামী ব্যাংকের সঙ্গে লেনদেন করার জন্য আহ্বান জানানো হয়েছে। আর্থিক খাতের কোনো কোনো বিশ্লেষক এটাও বলেন, ব্যাংকটির যে রমরমা অবস্থা, শরিয়া ভিত্তিতে পুরোপুরি পরিচালিত হলে সেটা সম্ভব হতো না। শুরুতেই বলেছি, তারা ঋণগ্রহীতার জন্য লাভ বা লোকসানের বণ্টন নয়, একটি নির্দিষ্ট অঙ্কের অর্থ আগেই নির্ধারণ করে দেয়। তারা আমানত সংগ্রহেও একই পদ্ধতি অনুসরণ করে। ব্যাংকিং খাতের সংশ্লিষ্টরা মনে করেন, তফসিলি ব্যাংকগুলো আমানত বা জমা গ্রহণের ক্ষেত্রে আগেভাগেই একটি অঙ্ক সুদ হিসেবে নির্ধারণ করে দেয়। ইসলামী ব্যাংকও একই কাজ করে ভিন্ন নামে। তারা আমানতকারীদের বলে না_ ব্যাংকের লোকসান হলে আপনারা আমানতের জন্য জমা করা অর্থের বাড়তি কিছু পাবেন না। তারা ব্যবসায়ের জন্য ধর্মীয় অনুশাসনের ওপর জোর দেয়। কিন্তু বাস্তবে অন্যান্য তফসিলি ব্যাংকের সঙ্গে\nইসলামী ব্যাংকের কার্যক্রম পদ্ধতিতে তেমন পার্থক্য টানা যাবে না।\nআমাদের দেশের সংখ্যাগরিষ্ঠ মানুষ ইসলাম ধর্মের অনুসারী। ইসলামের অনুশাসন তারা অনুসরণ করেন। সুদ ইসলামে হারাম। যখন কোনো ব্যাংক থেকে বলা হয়_ তারা হারাম ব্যবসা করেন না, বরং হালাল ব্যবসা করেন, তখন ব্যাংকিং লেনদেনে আগ্রহী অনেকেই তাতে এ ধরনের ব্যাংকের সঙ্গে লেনদেনে আগ্রহ বোধ করেন। এ ব্যাংকের মালিকানার ৬৩ শতাংশের বেশি এসেছে দেশের বাইরে থেকে। তবে অনেক লোকের মধ্যে ধারণা রয়েছে_ ইসলামী ব্যাংক জামায়াতে ইসলামীর ব্যাংক। এ দলের একাধিক শীর্ষ নেতা ইসলামী ব্যাংকের পরিচালনা পর্ষদে দায়িত্ব পালন করার কারণে এমন ধারণা সৃষ্টি হয়ে থাকতে পারে। এটাও জনশ্রুতি_ জামায়াতে ইসলামী কিংবা তাদের ছাত্র সংগঠন ইসলামী ছাত্রশিবিরের সঙ্গে সংশ্লিষ্ট না হলে এ ব্যাংকে চাকরি পাওয়া কার্যত অসম্ভব। নতুন পরিচালনা ও ব্যবস্থাপনা কর্তৃপক্ষ এ বিষয়টি নিশ্চয় খতিয়ে দেখবে। ব্যাংকের নতুন পরিচালনা পর্ষদ করপোরেট সোশ্যাল রেসপনসিবিলিটি-সিএসআর তহবিলের অপব্যবহার হয়েছে কি-না, সেটা খতিয়ে দেখার কথা বলেছে।\nএটা ঠিক যে, ইসলামী ব্যাংকের আমানত ও ব্যবসা ক্রমাগত বেড়েছে। মধ্যপ্রাচ্য ও অন্যান্য দেশে কর্মরত বাংলাদেশিদের অনেকেই এ ব্যাংকের মাধ্যমে তাদের উপার্জিত অর্থ দেশে পাঠায়। এ জন্য ব্যাংকটি বিস্তৃত নেটওয়ার্ক চালু করতে পেরেছে। সন্দেহ নেই, সেবার মান উন্নত রাখার কারণেই এ অর্জন সম্ভব হচ্ছে। নতুন ব্যবস্থাপনা কর্তৃপক্ষ ও পরিচালনা পর্ষদের আমলে এ ধারা অব্যাহত থাকবে, সেটাই কাম্য। একই সঙ্গে বলব, ব্যাংকটি শরিয়া ভিত্তিতে কার্যক্রম পরিচালনার ঘোষিত ধারা পুরোপুরি অনুসরণ করুক, যাতে দুই ধারার ব্যাংকের মধ্যে প্রকৃত প্রতিযোগিতা হয়। এখন যা চলছে তাতে কিন্তু প্রচলিত ধারার ব্যাংকিংয়ে যুক্তদের প্রতি বৈষম্য করা হচ্ছে। ইসলামী ব্যাংক বাংলাদেশ এবং আরও কয়েকটি ব্যাংক ধর্মীয় অনুভূতি কাজে লাগিয়ে ব্যবসা করছে।\nশুরুর দিকে ইসলামী ব্যাংক বাংলাদেশে সরকারের কিছু শেয়ার ছিল। বিএনপির শাসনামলে তা হস্তান্তর হয়ে যায়। এখন তা পুনর্বহাল হয় কি-না, সেটা দেখার অপেক্ষায় থাকব। সরকারের শেয়ার কাদের হাতে গেছে এবং কী প্রক্রিয়ায়, সেটারও তদন্ত হওয়া উচিত।\nবাংলাদেশে ব্যাংকিং ক্ষেত্রে একটি বিষয় লক্ষণীয়, এখানে কোনো ব্যাংক সমস্যায় পড়লেও আমানতকারীদের স্বার্থ কখনও ক্ষুণ্ন হয়নি। কেন্দ্রীয় ব্যাংক হিসেবে বাংলাদেশ ব্যাংক এ জন্য কৃতিত্ব পাবে। ইসলামী ব্যাংকের সাম্প্রতিক পরিবর্তনের পরও তাই আমানতকারীদের স্বার্থ ক্ষুণ্ন হওয়ার কারণ নেই।\nমহাপরিচালক, বাংলাদেশ ইনস্টিটিউট অব ব্যাংক ম্যানেজমেন্ট (বিআইবিএম)


May 5, 2018 | ডাকপিয়ন২৪\nবিরাটদের হারিয়ে আবারও শীর্ষে ধোনিবাহিনী লেখক : ডেস্ক রিপোর্ট May 5, 2018\nফের পয়েন্ট তালিকায় এক নম্বরে উঠে এল চেন্নাই সুপার কিংস৷ শনিবার ঘরের মাঠে রয়্যাল চ্যালেঞ্জার্স ব্যাঙ্গালোরকে ছ’ উইকেটে হারায় ধোনিবাহিনি৷ বিরাটদের বিরুদ্ধে ১২৭ রান তাড়া করে দ্রুত চার উইকেট হারালেও জিততে বিশেষ কসরত করতে হয়নি ধোনিদের৷ ১০ ম্যাচে ...\nআমি গুরুতরভাবে অসুস্থ, আইনজীবীকে খালেদা লেখক : ডেস্ক রিপোর্ট May 5, 2018\nজামিন শুনানিতে গুরুতর অসুস্থতার বিষয়টি সর্বোচ্চ আদালতে উপস্থাপনের জন্য আইনজীবীদের পরামর্শ দিয়েছেন বিএনপি চেয়ারপারসন বেগম খালেদা জিয়া। আজ বিকেলে পুরাতন ঢাকার নাজিমউদ্দিন রোডের কেন্দ্রীয় কারাগারে আইনজীবীরা সাক্ষাৎ করতে গেলে তিনি এ পরামর্শ দেন। সাক্ষাৎ শেষে অ্যাডভোকেট আবদুর ...\nইসলামে সন্ত্রাসবাদের কোনো জায়গা নেই: লেখক : ডেস্ক রিপোর্ট May 5, 2018\nইসলামে সন্ত্রাসবাদের কোনো জায়গা নেই বলে মন্তব্য করেছেন রাষ্ট্রপতি মো. আব্দুল হামিদ। তিনি বলেন, এই সন্ত্রাসবাদ নির্মূলে বাংলাদেশ সৌদি সরকারের সঙ্গে এক হয়ে কাজ করবে। শনিবার বিকেলে বঙ্গভবনে সৌদি আরবের (কেএসএ) পররাষ্ট্রমন্ত্রী আদেল বিন আহমেদ আল জুবের সাক্ষাৎ ...\nরেস থ্রি মুক্তির আগেই ১৯০ লেখক : ডেস্ক রিপোর্ট May 5, 2018\nবলিউড বক্স অফিসের রাজা সালমান খান। তার ছবি মুক্তির কয়েক দিনের মধ্যে ছবির আয় ১৫০ কোটি পেরিয়ে ৩০০ কোটির ক্লাবে যাবে সেটাই স্বাভাবিক। ‘টাইগার জিন্দা হ্যায়’ তার সর্বশেষ উদাহরণ। কিন্তু আগামী ১৫ জুন মুক্তি পেতে যাওয়া সালমানের ...\nনির্ধারিত অঞ্চলে থাকলেই নিরাপদে থাকবে লেখক : ডেস্ক রিপোর্ট May 5, 2018\nবাংলাদেশ থেকে মিয়ানমারে ফিরে যাওয়ার পর রোহিঙ্গারা নির্ধারিত অঞ্চলে থাকলে নিরাপদে থাকবেন বলে ঘোষণা করেছেন দেশটির সেনাপ্রধান মিন অং হলাইং। তিনি শনিবার তার ফেইসবুক পেইজে এ তথ্য জানিয়েছেন। তিনি বলেছেন, রোহিঙ্গা শরণার্থীরা যত দিন তাদের জন্য তৈরি মডেল ...\nএখনই বদলে ফেলুন টুইটারের পাসওয়ার্ড লেখক : ডেস্ক রিপোর্ট May 5, 2018\nএখনই বদলে ফেলুন পুরনো পাসওয়ার্ড৷ এমনই নির্দেশ দিয়েছে টুইটার কর্তৃপক্ষ৷ ফাঁস হয়ে যেতে পারে ব্যবহারকারীর গুরুত্বপূর্ণ তথ্য৷ টুইটার কর্তৃপক্ষ বিষয়টির উপর আলোকপাত করে, এবং ইউজারদের জানায়, সিস্টেমে একটি ক্রটিপূর্ণ প্রোগ্রাম ঢুকে পড়েছে৷ যেটি সমস্ত পাসওয়ার্ড গুলিতে জনসমক্ষে প্রকাশ ...\nআপনার ত্বক কী চায় লেখক : ডেস্ক রিপোর্ট May 5, 2018\nকয়েক বছর আগে ডেভিড ফিনচারের “Curious cases of Benjamin Button” ছবিটি বেশ জনপ্রিয় হয়েছিল। ছবিটিতে এমন একজন মানুষকে দেখিয়েছিলেন ফিনচার, যে জন্মেছিল আশি বছরের থুড়থুড় বুড়ো হয়ে। তারপর যত দিন গেল, জোয়ানে পরিণত হল সেই ব্যক্তি। এক সময় ...\n‘দেবী’র পোস্টার নিয়ে সমালোচনার ঝড় লেখক : ডেস্ক রিপোর্ট May 5, 2018\nঅভিনেত্রী জয়া আহসানের প্রযোজনায় প্রথম চলচ্চিত্র ‘দেবী’। সরকারি অনুদানের ছবিটি নিয়ে শুরু হয়েছে আলোচনা-সমালোচনার ঝড়। অনলাইনে প্রকাশ পেয়েছে ছবিটির টিজার ও কয়েকটি পোস্টার। বৃহস্পতিবার ছবিটির নতুন একটি পোস্টার প্রকাশ পায়। সেখানে দেখা যায়, দ্বিখণ্ডিত জয়া আহসানের প্রতিচ্ছবির ...\n‘গির্জা নির্মাণের চুক্তি করেছে সৌদি লেখক : ডেস্ক রিপোর্ট May 5, 2018\nখ্রিস্টান নাগরিকদের জন্য কয়েকটি গির্জা বানিয়ে দিতে ভ্যাটিক্যানের সঙ্গে একটি চুক্তি সই করেছে সৌদি সরকার। মিশরের সংবাদ মাধ্যমের বরাত দিয়ে কাতারের আল-জাজিরা টেলিভিশন চ্যানেল এ খবর দিয়েছে। মিশরের অনলাইন সংবাদপত্র ‘ইজিপ্ট ইন্ডিপেন্ডেন্ট’ বুধবার বলেছে, গত মাসে ফরাসি ...\nকুর’আনের অর্থ না বুঝার কারণে লেখক : ডেস্ক May 5, 2018\n১-কুর’আন নাযিলের উদ্দেশ্য বুঝতে ব্যর্থ হচ্ছেন ! আপনি যদি কুর’আনের অর্থ না বুঝেই কেবল উচ্চারণ করে পড়তে থাকেন, তাহলে কুর’আন নাযিলের মূল উদ্দেশ্য হারিয়ে যাবে। আল্লাহ বলেন, “এটি একটি বরকতময় কিতাব, যা আমি আপনার ...


দেউলিয়াত্বের পথে ২০ দলীয় জোট? – kholabazar24\nখোলা বাজার২৪, বুধবার, ৩০ নভেম্বর ২০১৬:মন্তব্য প্রতিবেদনঃ সম্প্রতি বিএনপি চেয়ারপারসন ২০ দলের শীর্ষ নেতা বেগম খালেদা জিয়ার গুলশান কার্যালয়ে অনুষ্ঠিত হয়েছে ২০ দলীয় জোটের শীর্ষ নেতাদের বৈঠক। তবে বৈঠকে ২০ দলীয় জোটের শীর্ষ নেতাদের অনেকেই ছিলেন অনুপস্থিত।\nএ বিষয়ে ২০ দলীয় জোটের এক শীর্ষ নেতার কাছে জানতে চাইলে তিনি বলেন, দেশের বর্তমান অবস্থায় কৌশলগত কারনে অনেকেই এই বৈঠকে অনুপস্থিত ছিলেন। আবার অনেক নেতারা সরকারের সাথে গোপন বৈঠক করছেন বলেও তিনি জানান। যার কারনে ২০ দলীয় জোট আজ বেশ ক্ষতিগ্রস্থ ও বিপর্যস্থ। এই নেতা আরও বলেন, এখান থেকে উত্তরণের জন্য বিএনপি চেয়ারপারসন ও জোট নেতা বেগম জিয়াকে কৌশলী হতে হবে। তা না হলে ২০ দলীয় জোট টিকিয়ে রাখা দুরূহ হয়ে পড়বে। তিনি দু:খ করে আরও বলেন, ছাগল দিয়ে হাল চাষ করা গেলে আর ষাঁড় এর দরকার হতো না! প্রসঙ্গত তার জিজ্ঞেস করলে তিনি বলেন, অতীতে বিশ দলীয় জোটের মিটিংয়ে প্রায় সব দলের শীর্ষ নেতারাই উপস্থিত থাকতেন। কিন্তু এখন তারা তাদের প্রতিনিধি পাঠাচ্ছেন। যারা মোটেও কাম্য নয়।\nএবিষয়ে আরও একাধিক জোটনেতা প্রায় অভিন্ন মন্তব্যই করেন। নাম প্রকাশে অনিচ্ছুক অন্য এক শীর্ষ নেতা বলেন, কিছু স্বার্থান্বেষী মহল তাদের ব্যবসা-বানিজ্য রক্ষার জন্য ২০ দলীয় জোটকে কোরবানী করছেন। আবার কেউ কেউ সরকারের সাথে গোপ যোগাযোগ রক্ষা করে গাঁ বাঁিচয়েও চলছেন। দেশের চলমান রাজনৈতিক সংকট উত্তোরণ এবং গণতন্ত্র ও ভোটাধিকার ফিরিয়ে আনার যে সংগ্রাম বেগম খালেদা জিয়ার নেতৃত্বে চলছে, জোটের শরীক দলগুলো যদি সেই সংগ্রামে প্রতারনার আশ্রয় নেন তাহলে ২০ দলীয় জোট শুধু নামেই থাকবে; বস্তুত হয়ে পড়বে দেউলিয়া।\nরাজনৈতকি বিশ্লেষকরা মনে করেন, চলমান আন্দোলনের সফলতার জন্য বেগম খালেদা জিয়াকে কালক্ষেপন না করে অত্যন্ত কৌশলে নিজের দলকে সাংগঠনিকভাবে আরও শক্তিশালী করতে হবে। এবং বিএনপির বিশ^স্ত ও পরীক্ষিত নেতাদের নিয়েই আগামী দিনের কর্মসূচি প্রনয়ণ করতে হবে। তা না হলে নামে মাত্র ২০ দলীয় জোটের উপর নির্ভও কওে আন্দোলন সংগ্রামের পরিকল্পনা করলে তা কখনই কাঙ্খিত লক্ষ্যে পৌঁছবেনা। অন্যদিকে ধীরে ধীরে বিএনপি হয়ে পড়বে আরও দুর্বল।


স্থলবন্দর ঘিরে বাড়ছে ঝুঁকি | 648144\nআপলোড : ৯ মে, ২০২১ ২৩:০৮\nভারতে যাত্রী চলাচলে সীমান্ত বন্ধ থাকলেও আমদানি করা পণ্য নিয়ে স্থলবন্দর দিয়ে প্রতিদিন বাংলাদেশে আসছে শত শত ট্রাক। এসব ট্রাকের চালক ও সহকারীদের নেই কোনো স্বাস্থ্যবিধি মানার বালাই। ভারতের বিভিন্ন জায়গা থেকে পণ্য নিয়ে এসে স্থলবন্দর এলাকা ও আশপাশের হাট-বাজারে ঘোরাঘুরি করছেন তারা। এতে বন্দর এলাকা ও আশপাশের মানুষের করোনার ভারতীয় ভেরিয়েন্ট বা ধরন দিয়ে সংক্রমিত হওয়ার ঝুঁকি বাড়ছে।\nভারতীয় ভেরিয়েন্ট যাতে বাংলাদেশে ছড়াতে না পারে সে জন্য ২৬ এপ্রিল থেকে সীমান্ত বন্ধ রেখেছে বাংলাদেশ। এর মধ্যেই শনিবার দেশে ভারতীয় ভেরিয়েন্ট বহনকারী করোনা রোগী শনাক্ত হয়েছে বলে জানিয়েছে স্বাস্থ্য অধিদফতর। স্বাস্থ্য অধিদফতরের অতিরিক্ত মহাপরিচালক অধ্যাপক ডা. নাসিমা সুলতানা বলেছেন, ‘আইইডিসিআর ও যশোর বিজ্ঞান ও প্রযুক্তি বিশ্ববিদ্যালয় আটজনের নমুনা পরীক্ষা করে দুটি নিশ্চিত ভারতীয় ভেরিয়েন্ট ও চারটি ভারতীয় ভেরিয়েন্টের কাছাকাছি ভেরিয়েন্ট শনাক্ত করেছে। সম্পূর্ণ জিনোম সিকোয়েন্সিং এখনো শেষ হয়নি। তা না হলে এখনো বলা যাবে না ডাবল নাকি ট্রিপল ভেরিয়েন্ট।’ তিনি বলেন, ‘ভারতীয় ভেরিয়েন্ট শনাক্ত হওয়া সবাই চিকিৎসাধীন আছেন, কারও অবস্থাই খারাপ নয়। এ ভেরিয়েন্ট দেশে ছড়িয়েছে কি না তা পরীক্ষার ওপর নির্ভর করবে। যে কয়েকজনের ওপর পরীক্ষা করা হয়েছে তাদের মধ্যে এ ফলাফল পাওয়া গেছে। এ ভেরিয়েন্টে অনেক বেশি সংক্রামক। নতুন ভেরিয়েন্ট নিয়ে স্বাস্থ্য\nঅধিদফতর উদ্বিগ্ন ও সারা দেশের মানুষের উদ্বিগ্ন হওয়া উচিত। স্বাস্থ্যবিধি মানার এখন উচিত সময়।’ কিন্তু স্বাস্থ্য অধিদফতরের এই সতর্কতা মানার বালাই নেই স্থলবন্দরগুলোতে।\nআমাদের বেনাপোল প্রতিনিধি বকুল মাহবুব জানান, প্রতিদিন গড়ে সাড়ে ৪০০ ভারতীয় পণ্যবাহী ট্রাক বেনাপোল দিয়ে বাংলাদেশে প্রবেশ করে। ট্রাকচালক ও সহকারীদের স্বাস্থ্য পরীক্ষা করা হচ্ছে অনভিজ্ঞ আনসার সদস্য দিয়ে। বন্দরের ভিতরে কোনো সামাজিক দূরত্বের বালাই নেই। বন্দর বা প্রশাসনের নেই তদারকির কোনো ব্যবস্থা। স্থানীয় বাসিন্দারা বলছেন, ভারত থেকে আসা ট্রাকচালকরা যত্রতত্র ঘুরে বেড়াচ্ছেন। বেনাপোল বাজারসহ আশপাশের দোকানে তাদের হরদম দেখা যাচ্ছে। বন্দর কর্তৃপক্ষের যথাযথ তদারকি না থাকায় মাস্ক ছাড়া যত্রতত্র চলাফেরা করছেন চালক ও খালাসিরা। এ ব্যাপারে বন্দরের ভারপ্রাপ্ত পরিচালক আবদুল জলিল বলেন, ‘যেসব শ্রমিকের মুখে মাস্ক নেই, তাদের মাস্ক দেওয়া হচ্ছে। হাত ধোয়ার ব্যবস্থা করা হয়েছে, স্বাস্থ্যবিধি মেনে চলার জন্য মাইকিং করা হচ্ছে। বন্দর থেকে যাতে বের হতে না পারে সে জন্য নিরাপত্তারক্ষীদের নির্দেশ দেওয়া হয়েছে।’ বেনাপোল সিঅ্যান্ডএফ এজেন্ট অ্যাসোসিয়েশনের সভাপতি মফিজুর রহমান সজন বলেন, ‘যেহেতু ভারতের বিভিন্ন প্রদেশ থেকে ট্রাকচালকেরা বেনাপোল বন্দরে আসছেন, তাই আমরা বন্দর ও কাস্টমসকে বলেছি যাতে ভারতীয় চালক ও হেলপাররা বন্দরের বাইরে বের না হন।’ আমাদের চাঁপাইনবাবগঞ্জ প্রতিনিধি মো. রফিকুল আলম জানান, চাঁপাইনবাবগঞ্জের সোনামসজিদ স্থলবন্দরে ভারতীয় পণ্যবাহী ট্রাকচালক ও হেলপার আসায় করোনাভাইরাসের ভারতীয় ধরন ছড়িয়ে পড়ার আশঙ্কা করা হচ্ছে। জানা গেছে, প্রতিদিন ভারত থেকে ৩০০ থেকে সাড়ে ৩০০ পণ্যবাহী ট্রাক সোনামসজিদ স্থলবন্দরে প্রবেশ করে। ট্রাকের সঙ্গে আসা চালক ও হেলপাররা মালামাল নিয়ে সোনামসজিদ স্থলবন্দরে পানামা পোর্ট লিঙ্ক লিমিটেডের ইয়ার্ডে অবস্থান করেন। এ সময় তারা পোর্ট এলাকায় অবাধে চালাফেরা করায় তাদের মাধ্যমে করোনাভাইরাসের ভারতীয় ধরন দেশে চলে আসতে পারে বলে আশঙ্কা করা হচ্ছে। এ ব্যাপারে সোনামসজিদ স্থলবন্দর সিঅ্যান্ডএফ এজেন্ট অ্যাসোসিয়েশনের সাধারণ সম্পাদক মো. রুহুল আমিন বলেন, ‘করোনাভাইরাসের ভারতীয় ধরন ছড়িয়ে পড়ার আশঙ্কায় বন্দরে ট্রাক আসার পর মালামাল খালাস করে বন্দরের স্থানীয় ট্রাকে তা আবার লোড করা হয়। হেলপার ছাড়াই শুধু চালককে সোনামসজিদ স্থলবন্দরে পাঠানোর জন্য ভারতীয় রপ্তানিকারকদের অনুরোধ করা হয়েছে।’ পানামা পোর্ট লিঙ্ক লিমিটেডের ম্যানেজার মো. মাইনুল ইসলাম জানান, নো ম্যান্স ল্যান্ডে করোনা সংক্রমণ প্রতিরোধে স্বাস্থ্য বিভাগের বিভিন্ন পরীক্ষা-নিরীক্ষার পর ভারতীয় চালক ও হেলপারদের বন্দরে প্রবেশ করতে দেওয়া হয়। পরে তারা মালামাল নিয়ে পানামা পোর্ট লিঙ্ক লিমিটেডে প্রবেশ করার সঙ্গে সঙ্গে পণ্য খালাস করলে দ্রুত তাদের ভারতে ফেরত পাঠানোর ব্যবস্থা করা হয়। এ ব্যাপারে সিভিল সার্জন ডা. জাহিদ নজরুল চৌধুরী জানান, ভারতীয় ট্রাক মালামালসহ স্প্রে করাসহ চালক ও হেলপারের স্বাস্থ্য পরীক্ষা করে বন্দরে প্রবেশ করতে দেওয়া হচ্ছে। এ সময় কারও শরীরে তাপমাত্রা বেশি পাওয়া গেলে জিরো পয়েন্ট থেকেই তাদের ভারতে ফেরত পাঠিয়ে দেওয়া হয়।\nআমাদের দিনাজপুর প্রতিনিধি মো. রিয়াজুল ইসলাম জানান, ভারতে করোনাভাইরাসের প্রাদুর্ভাব বৃদ্ধি পাওয়ায় হিলি স্থলবন্দর দিয়ে আমদানি-রপ্তানি সাময়িক বন্ধের জন্য দিনাজপুর জেলা প্রশাসকের কাছে প্রস্তাব দিয়েছিলেন হাকিমপুর পৌরসভার মেয়র জামিল হোসেন চলন্ত। এর পরিপ্রেক্ষিতে স্বাস্থ্যবিধি মেনে হিলি স্থলবন্দর দিয়ে জরুরি পণ্য সরবরাহ চালু রয়েছে। কিন্তু তেমনভাবে স্বাস্থ্যবিধি মানছেন না বন্দরের ট্রাক চালক, হেলপার ও বন্দরে কর্মরত শ্রমিকরা। ফলে স্থলবন্দরে আসা ভারতীয় চালক ও শ্রমিকদের চলাফেরা করাই করোনাভাইরাস ছড়িয়ে পড়ার আশঙ্কা করছেন স্থানীয় বাসিন্দারা। জানা যায়, ভারতের সঙ্গে হিলি স্থলবন্দর দিয়ে চালু রয়েছে জরুরি পণ্য সরবরাহ। এখানে স্বাস্থ্য পরীক্ষার জন্য শুধু হ্যান্ড স্ক্যানার রয়েছে। শ্রমিকদের করোনা পরীক্ষার কোনো ব্যবস্থা নেই এই স্থলবন্দরে। ভারত থেকে মালামাল নিয়ে আসা চালকরা স্থলবন্দরের ভিতরে ঘোরাফেরা করছেন মাস্ক ছাড়াই।\nহিলি স্থলবন্দর আমদানি-রপ্তানিকারক গ্রুপের সভাপতি হারুন উর রশিদ হারুন জানান, করোনভাইরাস থেকে বাঁচতে হলে সবাইকে সচেতন থাকতে হবে। সংক্রমণ রোধে সরকার আমদানি-রপ্তানি বন্ধ করে দিলে যদি ব্যবসায়িক ক্ষতিও হয়, তবু মেনে নেবেন বন্দরের আমদানিকারকরা।\nহাকিমপুর পৌরসভার মেয়র জামিল হোসেন চলন্ত জানান, হিলি স্থলবন্দর দিয়ে সরকারের নির্দেশনা ও স্বাস্থ্যবিধি মেনেই আমদানি-রপ্তানি কার্যক্রম চালু রয়েছে। এমনকি পোর্টের ভিতরে বারবার মাইক দিয়ে সবাইকে সচেতন করা হচ্ছে। ভারত থেকে আসা চালক ও হেলপারদের আলাদাভাবে রাখার ব্যবস্থা করা হয়েছে।\nআমাদের লালমনিরহাট প্রতিনিধি রেজাউল করিম মানিক জানান, লালমনিরহাটের বুড়িমারী স্থলবন্দরে করোনার ভারতীয় ভেরিয়েন্ট ছড়িয়ে পড়ার আশঙ্কা দেখা দিয়েছে। বুড়িমারী স্থলবন্দর দিয়ে প্রতিদিন ভারত থেকে প্রবেশ করছেন প্রায় ২০০ পণ্যবাহী ট্রাক। এর সঙ্গে আসছেন প্রায় ২০০ ভারতীয় চালক। এসব ট্রাকচালক বাংলাদেশে অবস্থান করছেন ৯-১০ ঘণ্টা। পণ্য খালাস না হওয়া পর্যন্ত তারা থাকছেন বাংলাদেশেই। মেলামেশা করছেন বাংলাদেশি শ্রমিক ও বন্দর-সংশ্লিষ্টদের সঙ্গে। বুড়িমারী স্থলবন্দরের সিঅ্যান্ডএফ অ্যাসোসিয়েশনের সভাপতি রুহুল আমিন বাবুল বলেন, ‘আমরা শঙ্কায় রয়েছি। স্থলবন্দর দিয়ে ভারত থেকে প্রতিদিন প্রবেশ করছে ২০০ পণ্যবাহী যানবাহন।’ বুড়িমারী ইমিগ্রেশন পুলিশের ওসি আনোয়ার হোসেন বলেন, ‘ভারতীয় চালক-হেলপারদের বেপরোয়া চলাফেরায় আমরা আতঙ্কিত। এ কারণেই স্বাস্থ্য বিভাগের নির্দেশনায় সতর্কতা জারি করা হয়েছে। সিভিল সার্জন নির্মলেন্দু রায় জানান, যাতে ভারতীয় নতুন ভাইরাস ছড়িয়ে না পড়ে সে জন্য স্থলবন্দর এলাকায় সতর্কতা জারি করা হয়েছে। ভারতীয় চালক ও হেলপারদের স্বাস্থ্য পরীক্ষার পর বাংলাদেশে ঢোকার অনুমতি দেওয়া হচ্ছে।


ঝালকাঠি সদর উপজেলা - উইকিভ্রমণ\nএশিয়া > দক্ষিণ এশিয়া > বাংলাদেশ > বরিশাল বিভাগ > ঝালকাঠি জেলা > ঝালকাঠি সদর উপজেলা\nঝালকাঠি সদর উপজেলা বাংলাদেশের ঝালকাঠি জেলার অন্তর্গত একটি প্রশাসনিক এলাকা। ২০৪.৪৮ বর্গ কিমি আয়তনের এই উপজেলাটি ২১°৩৫´ উত্তর অক্ষাংশ থেকে ২২°৪৭´ উত্তর অক্ষাংশের এবং ৯০°০৬´ পূর্ব দ্রাঘিমা থেকে ৯০°১৭´ পূর্ব দ্রাঘিমাংশের মধ্যে অবস্থিত, যার উত্তরে বানারীপাড়া, উজিরপুর এবং বাবুগঞ্জ উপজেলা; দক্ষিণে রাজাপুর উপজেলা; পূর্বে বরিশাল সদর ও নলছিটি উপজেলা এবং পশ্চিমে কাউখালী, স্বরূপকাঠি ও বানারীপাড়া উপজেলা।\nরাজধানী ঢাকা থেকে উপজেলা সদরের দূরত্ব ১৮২ কিলোমিটার। এই জেলাটি একটি উপকূলী ও নদীবহুল অঞ্চল হওয়ায় এখানকার যেকোনো স্থানে আসার জন্য নৌপথ সবচেয়ে সুবিধাজনক পরিবহন ব্যবস্থা। তবে, সড়ক পথেও এখানে আসা সম্ভব; সেক্ষেত্রে ফেরী পারাপার হতে হবে। ঝালকাঠিতে রেল যোগাযোগ বা বিমান বন্দর নেই বলে এই দুটি মাধ্যমে এখানকার কোনো স্থানে আসা যায় না।\nউপজেলা সদর হতে কাঠালিয়া উপজেলায় বাস ও লঞ্চ যোগে যাওয়া যায় এবং এতে ভাড়া লাগে ৪০-৮০ টাকা;\nউপজেলা সদর হতে নলছিটি উপজেলায় সিএনজি, টেম্পু, বাস, লঞ্চ ও স্টীশার যোগে যাওয়া যায় এবং এতে ভাড়া লাগে ৩০-১০০ টাকা;\nউপজেলা সদর হতে রাজাপুর উপজেলায় রিক্সা, টেম্পু ও বাস যোগে যাওয়া যায় এবং এতে ভাড়া লাগে ১৫-৫০ টাকা।\nঘোষাল রাজপ্রাসাদের ধ্বংসাবশেষ,\nহাজরাগাতি গ্রামের শিবমন্দির,\nশেখেরহাটে আঞ্জির শাহের মাযার,\nপৌরসভার পুরাতন ভবন,\nঝালকাঠি সরকারি উচ্চ বিদ্যালয় (১৮৭২),\nকীর্তিপাশা প্রসন্ন কুমার মাধ্যমিক বিদ্যালয় (১৯০৩),\nমো: লেহাজ চাঁন চিশতী 'এর মাজার,\nঝালকাঠি পৌর সিটি পার্ক,\nকীর্তিপাশা জমিদার বাড়ীর,\nভীমরুলী ঐতিহ্যবাহী পেয়ারা বাগান,\nকায়েদ সাহেব হুজুরের দরবার শরীফ,\nতোতাশাহ 'এর মাজার শরিফ।\nঝালকাঠিতে থাকার জন্য স্থানীয় পর্যায়ের কিছু সাধারণ মানের হোটেল রয়েছে। এছাড়াও সরকারি ও বেসরকারি ব্যবস্থাপনায় থাকার জন্যে রয়েছে উন্নতমানের -\nজেলা পরিষদ ডাকবাংলো - ঝালকাঠি।\nহালিমা বোডিং - হোঘলা পটী রোড।\nধানসিড়ি বোডিং - কালিবাড়ি রোড।\nআরাফাত বডিং - বাতাসা পটী রোড।\nভাই ভাই হোটেল - রোনাছ রোড, ঝালাকাটি।\nবি.আর.টি.সি. পরিবহন: মোবাইল: +৮৮০১৭১২-১৬৯ ৯২৭; +৮৮০১৫৫৮-৩৬১ ৪৮৬।\nপ্যাডল স্টীমার পরিবহন: মোবাইল: +৮৮০১৫৫৮-৩৬১ ৪৪০।\nউপজেলা স্বাস্থ্য ও প.প. কর্মকর্তা, ঝালকাঠি সদর: ☎ ০৪৯৮-৬৩২৭১; মোবাইল: +৮৮০১৭৩২-৮০০ ৭০০;\nইউ.এন.ও. ঝালকাঠি সদর: ☎ ০৪৯৮-৬৩৫৮১ (অফিস), মোবাইল: +৮৮০১৭০৫-৪১১ ০২০;\nওসি, ঝালকাঠি সদর: ☎ ০৪৯৮-৬২২১৫; মোবাইল: +৮৮০১৭১৩-৩৭৪ ২৮৬।\n'https://bn.wikivoyage.org/w/index.php?title=ঝালকাঠি_সদর_উপজেলা&oldid=22466' থেকে আনীত


জুভেন্টাস | আলিয়ানজ স্টেডিয়াম (তুরিন) | ফুটবল গ্রাউন্ড গাইড - পর্যালোচনা\nক্ষমতা: 41,507 (সমস্ত বসা)\nঠিকানা: কর্সো গায়েতানো স্কিরিয়া, 50, 10151 তুরিন, ইতালি\nটেলিফোন: (+39) 011.45.30.486\nটিকিট - অফিস: (+39) 011.07.23.021\nস্টেডিয়ামটি: (+39) 011.07.23.021\nক্লাব ডাকনাম: বিয়ানকোনারি (দ্য ব্ল্যাক অ্যান্ড হোয়াইটস)\nশার্ট স্পনসর: জিপ\nহোম কিট: কালো স্ট্রিপস সহ সাদা\nদূরে কিট: হোয়াইট স্ট্রাইপ সহ নীল\nজুভেন্টাস স্টেডিয়াম পরিদর্শন করা যে কোনও দূরের ফ্যানকে উত্তর-পূর্ব কোণে একটি ছোট্ট অংশে রাখা হবে। এই টিকিটের ক্ষেত্রে জুভেন্টাস খুব উদার না হওয়ায় কেবল প্রায় ২০০০ দূরে সমর্থকদের সাক্ষী রাখা সম্ভব। তবে, কেউ চ্যাম্পিয়ন্স লিগের ম্যাচগুলির জন্য কিছুটা ভাল জায়গা আশা করতে পারে। সমস্ত ভিজিটর সমর্থকরা স্থলটি পরিদর্শন করার সময় বায়ুমণ্ডল এবং পরিবেশের অভাব হিসাবে চিকিত্সা করা হবে, কারণ নিম্ন-ছাদযুক্ত নকশাটি শাব্দগুলিতে যথেষ্ট পরিমাণে সহায়তা করে। পিচটি গ্রাউন্ডের যেকোন জায়গা থেকে দুর্দান্ত দর্শন পেয়েছে, তবে এটি সম্ভবত আপনার পর্যালোচনা বাধা এবং কেবল সমর্থন দ্বারা কিছুটা বাধা হয়ে দাঁড়াতে পারে। স্টেডিয়ামে বিভিন্ন সুবিধাও বেশ ভাল।\nতুরিন ভেনিস বা রোমের মতো একই স্তরের দৃষ্টি আকর্ষণ নাও করতে পারে তবে এই ইতালিয়ান শহরটিতে বিভিন্ন স্বাদ এবং আগ্রহের সাথে অনুরাগীদের উপযুক্ত করার জন্য প্রচুর বিকল্প রয়েছে। আপনি যদি গাড়িতে জুভেন্টাস স্টেডিয়ামে যাওয়ার পরিকল্পনা করে থাকেন, তবে সর্বোত্তম বিকল্পটি হ'ল শহরটির চারপাশে যাওয়া রাং রোডটি ব্যবহার করা use স্টেডিয়ামটি ঠিক তানজেনজিয়াল থেকে। যদি কেউ বাইরে বেরিয়ে আসা এবং অবিচ্ছিন্নভাবে অবিস্মরণীয় হয়ে হারিয়ে যেতে না চান, তবে নীচের ঠিকানায় চাবি দিয়ে সাতনাভের সাহায্য নেওয়া আরও ভাল ধারণা:\nকর্সো গায়েতানো স্কিরিয়া, 50, তুরিন, ইতালি\nআপনি যদি ট্যাক্সি নেওয়ার পরিকল্পনা করেন তবে দামগুলি দূরত্বের উপর নির্ভর করে পরিবর্তিত হবে। উদাহরণস্বরূপ, শহরের কেন্দ্র থেকে একটি যাত্রা আপনাকে প্রায় 20 ডলার করে ফিরিয়ে আনবে। ম্যাচের ঠিক আগে ট্যাক্সি ধরা খুব ভাল ধারণা নাও লাগবে কারণ ট্র্যাফিকের পরিস্থিতি আপনার ভ্রমণের সময় এবং ট্যাক্সি ভাড়া বাড়িয়ে তুলতে পারে। তবে, আপনি যদি তুরিনের ফ্লাইট ধরছেন তবে ট্যাক্সিগুলি একটি দুর্দান্ত বিকল্প হতে পারে।\nসোনার কাপ কতবার হয়\nতুরিন থেকে 20 কিলোমিটার দূরে তুরিন কেসেল বিমানবন্দর। আপনি যদি আরও বিকল্প চান, তুরিন-কুনিও লেভালদিগি বিমানবন্দর বিবেচনা করা যেতে পারে। আধুনিক শহরটি 65 মাইল দূরে অবস্থিত, তবে এটি বেশ কয়েকটি বাজেটের এয়ারলাইন্সের সাথে ভালভাবে সংযুক্ত।\nএকটি আধুনিক স্টেডিয়াম হিসাবে, জুভেন্টাস ম্যাচের দিনগুলিতে প্রায় 4000 গাড়ি রাখতে সক্ষম হবেন তা অবাক হওয়ার কিছু নয়। তবে আপনাকে একটি পার্কিং পাস বাছাই করতে হবে, যার জন্য একটি সাধারণ জায়গার জন্য 10 ডলার খরচ হয়। একটি প্রিমিয়াম পার্কিং স্পটও 20 ডলারে নেওয়া যেতে পারে।\nতুরিনের ট্রেন যাত্রা আপনার শুরু অবস্থানের উপর নির্ভর করে দীর্ঘ সময় নিতে পারে। উদাহরণস্বরূপ, আপনি যদি লন্ডন থেকে ট্রেন যাত্রা করার পরিকল্পনা করছেন, আপনার যে পরিবর্তনগুলি করতে হবে তা বিবেচনা করে যাত্রাটি প্রায় 15 ঘন্টা সময় নিতে পারে। যাত্রার প্রথম অংশটি হবে লন্ডন থেকে প্যারিসে ইউরোস্টার ব্যবহার করা। এটি গ্যারে ডু নর্ডে পৌঁছে যাবে। তবে আপনাকে গ্যারে ডি লিয়ন থেকে যাত্রার পরবর্তী লেগ নিতে হবে। স্টেডিয়ামে আসার আগে জেনেভার কাছাকাছি আরেকটি সুইচও ছিল।\nতুরিনের দুটি বড় স্টেশন রয়েছে - পোর্টা সুসা এবং স্টাজিওনি টোরিনো পোর্টা নুভা। যাইহোক, ভ্রমণের সময়টি এই পরিবহণের মোডটি ব্যবহারের ক্ষেত্রে বড় ধরনের প্রভাব ফেলতে পারে। পূর্ববর্তীটি বেশ কয়েকটি আঞ্চলিক রুটের সাথে খুব ভাল সংশোধন করা হয়েছিল, যখন এটি প্যারিসের পক্ষে খুব ভালভাবে কাজ করে। এদিকে, দ্বিতীয়টি ব্যস্ততম স্টেশন এবং এটি ইতালিতে তৃতীয় বৃহত্তম বৃহত্তম স্টেশনও।\nযেহেতু জুভেন্টাস স্টেডিয়ামটি শহরের কেন্দ্র থেকে প্রায়7কিলোমিটার দূরে, আপনি যদি কেবল লাইনের মধ্যে থাকতে চান তবে মেট্রো একটি দুর্দান্ত বিকল্প। বার্নিনি স্টপটি দেখার মতো, তবে আপনাকে সচেতন হওয়া দরকার যে এই পরিষেবাটি প্রাথমিকভাবে ম্যাচের দিনগুলিতে পাওয়া যায়। ম্যাচবিহীন দিনে স্টেডিয়ামে যাওয়ার জন্য যারা চেষ্টা করছেন তাদের পক্ষে বাস সেরা বেইজ bet শহরের কেন্দ্র থেকে 62, 72 এবং 75 টি বাস নিয়ে আপনি মাটিতে পৌঁছতে পারেন।\nজুভেন্টাস বনাম রোমা ডিসেম্বর 2016 এ: 41,470\n2019-2020: 25,062 (সেরি এ)\n2018-2019: 39,231 (সেরি এ)\n2017-2018: 39,301 (সেরি এ)\nজুভেন্টাস স্টেডিয়াম ট্যুর\nএই নতুন স্টেডিয়ামটির অনন্য দৃষ্টিকোণ পাওয়ার জন্য কেউ জুভেন্টাস স্টেডিয়াম সফর বেছে নিতে পারে। কোনও অনুরাগীর জন্য তিনটি বিকল্প রয়েছে যারা তাদের অভিজ্ঞতা থেকে আরও সন্ধান করতে চাইছেন। তারা হ'ল:\nযাদুঘর ও জুভেন্টাস স্টেডিয়াম ভ্রমণ\nযাদুঘর ও ম্যাচ ট্যুর\nএই সমস্ত ট্যুর বিভিন্ন অন্তর্ভুক্তি এবং ব্যতিক্রমগুলির সাথে আসে with বেশিরভাগ ট্যুর একমাত্র মঙ্গলবার উপলভ্য নয়। সংগ্রহশালা ট্যুর ক্লাব যাদুঘরটিতে অ্যাক্সেস সরবরাহ করবে, যা ইতালীয় ফুটবলে সর্বাধিক সফল ক্লাব জুভেন্টাস বছরের পর বছর ধরে যে সমস্ত বিভিন্ন ট্রফি অর্জন করেছে houses এই ট্যুরটির পুরো টিকিটের জন্য 15 ডলার ব্যয় হবে যখন সদস্যরা এটি 12 ডলারে পেতে পারেন।\nসংগ্রহশালা ট্যুরটি স্টেডিয়াম এবং এর সুবিধার সাথে মিলিত হতে পারে। দর্শনার্থীকে লকার রুম, প্রেস জোন এবং অন্যান্য একচেটিয়া জায়গায় অ্যাক্সেস দেওয়া হবে। একটি গাইড এই সফরের সময় দর্শনার্থীদের সাথে থাকবে, যার পুরো টিকিটের জন্য 25 ডলার খরচ হয়। তবে সদস্যরা এই ট্যুরটি 20 ডলারে উপভোগ করতে পারবেন।\nজাদুঘর এবং ম্যাচ ট্যুর একটি ম্যাচের ঠিক আগে জাদুঘর এবং স্টেডিয়াম পরিদর্শন করার বিকল্প সরবরাহ করে। এটি স্টেডিয়াম এবং এর বায়ুমণ্ডলের একটি ভিন্ন দৃষ্টিভঙ্গি সরবরাহ করে। পুরো টিকিটের জন্য, ভক্তদের € 30 শেল করতে হবে এবং সদস্যদের € 27 দিতে হবে।\nইতিমধ্যে, একচেটিয়া সফরটি একটি ব্যক্তিগত সফর যা অতীতের স্মৃতিচিহ্নগুলি স্পর্শ করার এবং যোগাযোগের সুযোগের সাথে স্টেডিয়াম এবং যাদুঘরের একটি বিস্তৃত ভ্রমণ অন্তর্ভুক্ত করে। ট্যুরটি বুট, ট্রফি এবং আরও অনেক কিছুতে অ্যাক্সেস সরবরাহ করে। এই সফরের ব্যয় হবে € 50 এবং এতে কমপক্ষে চার সদস্যের অংশগ্রহণ প্রয়োজন।\nকালো এবং সাদা এবং সমস্ত পড়ুন\nজুভেন্টাস ফিক্সচার লিস্ট (আপনাকে বিবিসি সাইটে রিডাইরেক্ট করে)\nজুভেন্টাসে অক্ষম সমর্থকদের জন্য প্রচুর সুযোগ সুবিধা এবং বিকল্প রয়েছে। এগুলি বিশেষ পাসগুলির উপস্থিতি দিয়ে শুরু হয়, যা স্টেডিয়ামে বাছাই করা যায়। প্রতিবন্ধী দর্শকরা স্টেডিয়ামে বিনামূল্যে অ্যাক্সেস অর্জন করতে সক্ষম হবেন এবং তাদের সাথে একজন কেয়ারারও থাকতে পারেন। এটি প্রয়োজনীয় যে এই জাতীয় ব্যক্তিদের তাদের অক্ষমতা প্রমাণ করার জন্য এবং একটি বিশেষ অ্যাক্সেস কার্ড বাছাই করতে একটি শংসাপত্র সরবরাহ করতে হবে। একবার মাটির অভ্যন্তরে, অনুরাগীরা লক্ষ্য করতে পারেন যে প্রতিবন্ধী ব্যক্তিদের প্রতি বন্ধুত্বপূর্ণ হিসাবে গ্রাউন্ডের মধ্যে বেশ কয়েকটি দাগ নির্দিষ্ট করা হয়েছে। অক্ষম ব্যক্তিদের বসার জায়গাগুলি অ্যাক্সেসের জন্য নির্দিষ্ট গেটগুলি খোলা রয়েছে।\nবিশ্বের এই অংশে জুভেন্টাসের জনপ্রিয়তা গেমের দিন টিকিট নেওয়া খুব কঠিন করে তোলে। অগ্রিম টিকিটগুলি আরও ভালভাবে কিনে দেওয়ার জন্য সুপারিশ করা হয় যাতে আপনি ক্রিয়াটি হাতছাড়া না করেন। আপনি যদি গোলের পিছনে বসতে চান তবে একটি টিকিটের দাম প্রায় 35 ডলার থেকে শুরু হবে। তবে পূর্ব বা পশ্চিম বিভাগগুলির কেন্দ্রীয় অঞ্চলে কোনও জায়গার জন্য আপনাকে প্রায় 90 ডলার দিতে হবে। টিকিটের দামও বিরোধীদের মানের উপর নির্ভরশীল। এসি মিলান, ইন্টার মিলান, এবং আরও অনেকের পছন্দগুলির বিপরীতে গেমস দেখার জন্য আপনাকে শীর্ষ ডলার প্রদান করতে হবে। চ্যাম্পিয়ন্স লিগের খেলা এবং প্রতিদ্বন্দ্বী টরিনোদের বিপক্ষে ম্যাচগুলিও আলাদা হবে না।\nজুভেন্টাস গেমের টিকিট পাওয়ার সেরা জায়গাটি হবে অফিশিয়াল সাইট। স্ট্যান্ডার্ড টিকিট এখন প্রথম দলের জন্য, 23 টি দলের অধীনে বা এমনকি মহিলাদের দলের জন্য কেনা যাবে। অফিসিয়াল সাইটটি বিভিন্ন ক্লাবের বিকল্পগুলির সাথে প্রিমিয়াম সিট আপ করার বিকল্প সরবরাহ করে। একটি প্রিমিয়াম ক্লাব প্যাকেজ, যা কেবলমাত্র সাবস্ক্রিপশন দিয়ে কেনা যায়, ভক্তদের জন্য একটি সুবিধাপূর্ণ দৃষ্টিকোণ থেকে অ্যালিয়েন্জ স্টেডিয়ামের সর্বাধিক উপার্জন করার জন্য উপলব্ধ। কিংবদন্তি ক্লাবটি উচ্চ মানের আতিথেয়তা, একচেটিয়া অ্যাক্সেস এবং একটি ভিআইপি অভিজ্ঞতা নিয়ে আসে। আবারও, এটি অফিসিয়াল সাইটে কেনা যাবে। একইভাবে, জুভেন্টাসের অফিসিয়াল সাইটটি যদি আপনি স্টেডিয়ামে গাড়ি চালানোর পরিকল্পনা করেন তবে পার্কিং স্পেসগুলি কেনার অ্যাক্সেস দেয়।\nজুভেন্টাস স্টেডিয়ামটি শহরের বাণিজ্যিক অংশে অবস্থিত। অতএব, স্টেডিয়ামে দর্শকরা যখন রেস্তোঁরা, বার এবং পাবগুলির কথা আসে তখন তারা প্রচুর বিকল্প উপভোগ করতে পারবেন। এগুলি স্থানীয় সংস্কৃতিতে নিমগ্ন হওয়ার একটি দুর্দান্ত সুযোগ উপস্থাপন করে। আশ্চর্যজনকভাবে, তুরিনের বেশ কয়েকটি জাদুঘর রয়েছে যা সামগ্রিক অভিজ্ঞতার উপর বিশাল প্রভাব ফেলে, তবে ফুটবলের অনুরাগীরা খেলাটির আগে বার এবং পাব সম্পর্কে আরও উদ্বিগ্ন হবে। সেরা বিকল্পগুলি হবে:\nসেন্ট মার্টিন পাব\nএটি এমন একটি জায়গা যেখানে আপনি ম্যাচের আগে দুর্দান্ত পরিবেশের আশা করতে পারেন। এটি স্কটিশ থিম সহ একটি বার এবং এতে ধূমপান করার ঘর এবং দুর্দান্ত পানীয়গুলির মতো সুবিধা রয়েছে। তদুপরি, স্টেডিয়ামটি না দেখে লাইভ অ্যাকশন ধরার জন্য এটিই জায়গা। সামগ্রিক অভিজ্ঞতা অত্যন্ত ভাল, যেহেতু লাইভ স্পোর্টস সহ আরও বেশ কয়েকজন ফুটবল অনুরাগী রয়েছে। আপনি কেবল এই পছন্দটিতে ভুল করতে পারবেন না।\nগর্জন রোডগুলি বেশ অনন্য প্রস্তাব যা শালীন পানীয়, ভাল খাবার এবং বেশ কয়েকটি টেলিভিশন স্ক্রিনের সাথে খেলাধুলার বৈশিষ্ট্য প্রকাশ করে। যদিও মানচিত্র বা অন্যান্য সমর্থন ছাড়াই এই গন্তব্যটি খুঁজে পাওয়া কিছুটা কঠিন হতে পারে তবে এটি সস্তা খাবার এবং প্রফুল্ল কর্মীদের সুস্পষ্ট সুবিধা নিয়ে আসে।\nএটি এমন একটি জায়গা যা আইরিশ বার থিমটি ধরে রাখে যা কোনও ফুটবল অনুরাগীর পক্ষে খুব ভাল কাজ করে। এতে প্রচুর গিনেস, ভাল খাবার এবং প্রচুর স্ক্রিন রয়েছে যা সরাসরি ফুটবল গেম সরবরাহ করে। যদি কোনও ম্যাচ চালু না থাকে, তবে আপনি অন্যান্য খেলা দেখতে আশা করতে পারেন, যা এই জায়গার পুরো অংশটি তৈরি করে।\nজুভেন্টাস স্টেডিয়ামটি কেমন?\nজুভেন্টাস স্টেডিয়ামটি একটি নতুন মাঠ যা ইউরোপীয় স্টেডিয়ামগুলির traditionalতিহ্যগত দর্শনের সাথে লেগে রয়েছে। ফলস্বরূপ, এটিতে একটি বাটি শৈলীর বৈশিষ্ট্য রয়েছে যা নিয়মিত বসার ব্যবস্থা করে। স্টেডিয়ামটি পৃথক বিভাগ বলে মনে হয় না, তবে এটি আসলে চারটি বিভাগে বিভক্ত:\nট্রিবিউনা এস্ট - এটি স্টেডিয়ামের বৃহত্তম বিভাগ এবং এটি পূর্বে অবস্থিত। উপরের তুলনায় নিম্ন অংশে বেশি সমর্থকদের বসার ক্ষমতা নিয়ে এটি একটি দুই স্তরের ব্যবস্থা রয়েছে। এটি এমন এক স্থান যেখানে নিরপেক্ষ ভক্তরা খেলা উপভোগ করতে সক্ষম হবেন।\nট্রিবিউনা ওভেস্ট - স্টেডিয়ামের এই বিভাগটিকে মূল স্ট্যান্ড হিসাবে বিবেচনা করা হয়। এটিতে গ্রাউন্ডের সমস্ত মূল বিষয় যেমন ডাগআউট, পরিবর্তনকৃত রুম, প্লেয়ার টানেলস, এক্সিকিউটিভ বাক্স এবং আরও অনেক কিছু অন্তর্ভুক্ত। মাটির অন্যান্য বিভাগের মতোই এখানে দুটি স্তর রয়েছে। গুরুতরভাবে, এই বিভাগে বেশ কয়েকটি কার্যনির্বাহী বাক্স রয়েছে।\nকার্ভা নর্ড - জুভেন্টাস স্টেডিয়ামের উত্তর বিভাগটি জুভেন্টাস সমর্থকদের সবচেয়ে অনুরাগীদের দ্বারা অধিগ্রহণ করা জায়গা হবে, যারা আল্ট্রা হিসাবেও পরিচিত। আশ্চর্যজনকভাবে স্টেডিয়ামের বায়ুমণ্ডলের একটি বিশাল চুক্তি এই বিভাগটির দ্বারা অবদান রয়েছে।\nকার্ভা সুদ - যদিও দক্ষিণ বিভাগে উত্সাহী জুভেন্টাস সমর্থকদের একটি সুনির্দিষ্ট নির্বাচন রয়েছে, তবে তারা উত্তর বিভাগের মতো বিশাল সংখ্যায় দেখা যায় না। তবে এটি একটি ভীতি প্রদর্শনকারী বিভাগ হতে পারে এবং এখানে আসার জন্য কোনও পরিদর্শনকারী সমর্থকের পক্ষে এটি সুপারিশ করা হয় না - বিশেষত যদি তারা টরিনো ভক্ত হয়।\nজুভেন্টাস (তুরিন) এর একটি পর্যালোচনা প্রথম স্থান অর্জন করুন!\nপ্রিমিয়ার লিগ টেবিল 14/15\nফিফা বিশ্বকাপ বিজয়ীদের তালিকা\nবিশপের স্টোর্টফোর্ড কী কাউন্টি


প্রকাশ : ২২ এপ্রিল ২০২২, ১৭:৪১\nজরুরী কাজে এ মাসের ২ তারিখে ৭ দিনের জন্য বাংলাদেশ যেতে হয়েছিল। রাতে এয়ারপোর্ট পৌঁছানোর পর জানতে পারলাম পরের দিন ৩ তারিখ থেকে রোজা শুরু হবে।\nপ্রথম ধাক্কা- সেহেরী না সহুর?\nহোটেলে পৌছে রুমে গিয়ে ডাইনিংয়ে রিং দিয়ে অবাক হলাম। তাদেরকে বুঝাতে ব্যর্থ হলাম সেহেরী! বার বার করে সচেতনভাবে তারা সহুর শব্দটি প্রতিষ্ঠা করতে চাইলো। গভীর রাতে তর্ক বৃথা তাই সহুরের মেনু চাইলাম। মেনু পেয়ে আরেক ধাক্কা! জীবনে কখনও শুনিনি সেহেরীর মেনু- মাটন, কাচ্চি কিংবা চিকেন বিরিয়ানি আর যতসব ভিনদেশী খাবার দাবার। জিজ্ঞেস করে জানতে পারলাম আজকাল নাকি এটাই ট্রেন্ড!\nসকালের ধাক্কা- রামাদান কারীম!\nসারা জীবন শুনে এসেছি ‘মাহে রমজান’, ‘খোশ আমদেদ রমজান’ কিংবা ‘রমজানুল মোবারক’- এইবারই প্রথম শুনলাম এবং বিশাল বিশাল সাইন দেখলাম- ‘রামাদান কারীম’। লবিতে একজন শেতাঙ্গ ভদ্রলোক বিনীতভাবে জিজ্ঞেস করলো রামাদান কারীম মানে কি? সে বিভিন্ন সময় মধ্যপ্রাচ্যে কাজ করেছে এবং শুনে এসেছে ‘রামাদান মোবারক’ যেটার মানে সে জানে। আমিও গুগল করে জানতে চেষ্টা করলাম কিন্তু কিছু পেলাম না।\nবিকেলে ইফতারীর ধাক্কা- উট এবং জোব্বা!\nহোটেলে ইফতারীর জমজমাট আয়োজন। চতুর্দিকে ঝুলছে চাঁদ-তারা, জৌলুসময় আরবীয় সাজানো গোছানো সাথে প্রমাণ সাইজের মরুর উট! ভাবখান পারলে জ্যান্ত উট বেঁধে রাখে! ওয়েটার এবং ওয়েট্রেস সবাই জোব্বা আর টার্কিশ পোশাকে সজ্জিত। সাথে বাজছে আরবীয় মিউজিক!\nএ কোন বাংলাদেশ? এ কোন সংস্কৃতি? ধীরে ধীরে আমরা কি কারণে এই মরু সংস্কৃতির দিকে ঝুঁকছি? ঐ আরবের লোকরা তো বাংলাদেশের লোকজনকে মিসকিন ভাবে। যতই আমরা উট আর জোব্বা দিয়ে সাজি না কেন দিন শেষে ওরা আমাদেরকে মিসকিনই বলবে। বিভিন্ন ব্যাংক, কর্পোরেট কোম্পানি আর বড় হোটেলগুলো ধর্মীয় উৎসবের নামে বিজাতীয় যা করছে তা এখনই বন্ধ করা জরুরী। এই উদ্ভট আয়োজনের সাথে ইসলাম ধর্মের কি সামান্য সম্পর্ক আছে? ধর্ম মন্ত্রাণালয় এবং সংস্কৃতি মন্ত্রাণালয় কি আরও ঘুমিয়ে থাকবে?\nবিঃদ্রঃ- খেটে খাওয়া মানুষের এসব পরিবর্তনে কিছু যায় আসে না। রোজার মাসে তারা ঘর্মাক্ত অবস্থায় একটু পানি, একটু ছোলা মুড়িতেই সন্তুষ্ট।


দৌড়ে টিকতে পারবে অ্যাটলেটিকো?\n২০১১ সালের ডিসেম্বরে দায়িত্ব নেওয়ার পর থেকে অ্যাটলেটিকো মাদ্রিদকে নিয়ে বেশ সফলতার সাথে কাজ করে যাচ্ছেন ডিয়েগো সিমিওনে। গেল বারের চ্যাম্পিয়ন্স লিগ ফাইনাল হারার পরে সিমিওনের ক্যালদেরন ছাড়া নিয়ে জোর গুঞ্জন চললেও প্রেসিডেন্ট এনরিকে সেরেজো । আসন্ন ট্রান্সফার ব্যান সত্ত্বেও সিমিওনেও নতুন উদ্যমে স্পেন এবং ইউরোপে না পাওয়া সফলতা অর্জনের ছক কষে ফেলেছেন বলেই ধারণা করা যায়। ‘একবার না পারিলে দেখ শতবার’ নীতিতে বিশ্বাসী সিমিওনের দল ২০১৫-১৬ মৌসুমে গোল খেয়েছে রেকর্ড মাত্র ১৮টি।\nএক নজরে সিমিওনের অধীনে অ্যাটলেটিকোর পাঁচ মৌসুম\nরাউন্ড অফ ৩২\nউয়েফা সুপারকাপ বিজয়ী*\n১-০, ২-১ ব্যবধান স্কোরলাইনকে ডালভাত বানিয়ে ফেলা অ্যাটলেটিকো মৌসুমজুড়ে বার্সেলোনা ও রিয়ালের সাথে লিগে সমানে সমান দৌড়িয়েও নগর প্রতিদ্বন্দ্বীদের থেকে দুই এবং চ্যাম্পিয়ন বার্সা থেকে তিন পয়েন্টে পিছিয়েই লিগ শেষ করে। ২০১৩-১৪ মৌসুমে চ্যাম্পিয়ন্স লিগ ফাইনাল হারের ক্ষত না শুকাতেই ২০১৫-১৬তে তা আরও গভীর হয়। বায়ার্ন মিউনিখ ও বার্সার মত দুর্দান্ত ফর্মে থাকা পরাশক্তিকে হারিয়ে চ্যাম্পিয়ন্স লিগের ফাইনালে উঠলেও রিয়ালের জিদান ম্যাজিকের সামনে হারতে হয় তাদের।\nইএসপিএনএফসিতে আপডেটকৃত স্কোয়াড\nবরাবরের মতই রক্ষণকে প্রাধান্য দিয়ে দল গোছাতে ব্যস্ত সিমিওনে। ব্যাকলাইনে অভিজ্ঞ ফুলব্যাকদ্বয় হুয়ানফ্রান ও ফেলিপে লুইজের সাথে সেন্ট্রালে দেখা যাবে স্টেফান সেভিচ, জোসে মারিয়া গিমিনেজ এবং সামনে থেকে নেতৃত্ব দেওয়া ডিয়েগো গোডিনকে। এ লাইনের পেছনে মৌসুম জুড়ে গোলবার আগলে রাখার দায়িত্ব পেয়েছে স্লোভেনিয়ান গোলরক্ষক জন অব্লাকের বিশ্বস্ত হাত। এ মৌসুমে সিমিওনে আরো পাচ্ছেন সাসৌলো থেকে দলে ফেরা ক্রোয়েট রাইট ব্যাক সিমেকে। এছাড়াও ২০ বছর বয়সী লুকাস হার্নান্দেজের সাথে চুক্তিটা ২০২০ সাল পর্যন্ত বাড়িয়ে এক অভেদ্য রক্ষণেরই বার্তা সবাইকে দিয়েছেন সিমিওনে।\nনিজের মনের মত তৈরি করা মাঝমাঠকে নিয়ে এবার খুব বেশি চিন্তা করতে হচ্ছে না সিমিওনেকে। অভিজ্ঞতার সাথে তারুণ্যের এক অভূতপূর্ব মিশেল দেখা যাবে এবার এই মাঝমাঠে। তরুণ অলিভার টরেস, কারাস্কো, সল নিগুয়েজের প্রতিভা পূর্ণতা পাবে টিয়াগো, গাবি, অগুস্তো ফার্নান্দেজদের অভিজ্ঞতার ছায়ায়। সাথে রয়েছে কোকের মত একজন সব্যসাচী মাঝমাঠের নায়ক। সাথে থাকছে বেনফিকা থেকে আগত সিমিওনের নতুন সংযোজন আর্জেন্টাইন উইঙ্গার নিকোলাস গাইতান। ২৩ বছর বয়সীকে আনার পেছনে যে আক্রমণে ধার বাড়ানোর চিন্তাকেই প্রাধান্য দিয়েছেন সিমিওনে তা সাদাচোখেই বোঝা যায়।\nগত মৌসুম ট্রফিলেস কাটানোর পরে সিমিওনে বুঝেছিলেন শুধু রক্ষণ দিয়ে ট্রফি আনা সম্ভব হয়ে উঠছে না। রক্ষণের পাশাপাশি এবার আক্রমণের ব্যাপারেও আলাদা করে চিন্তা করেছেন সিমিওনে। মাঝমাঠে গাইতানের আগমন সেটা প্রমাণ করে। আক্রমণভাগের লেভেল আপগ্রেড করতে সিমিওনে সেভিয়া থেকে স্ট্রাইকার কেভিন গ্যামেইরোকে এনেছেন। সাথে তো রয়েছেই স্বপ্নের মত ব্যক্তিগত মৌসুম শেষ করা ফরাসি স্ট্রাইকার আন্তোনিও গ্রিজম্যান এবং স্থানীয় নায়ক ফার্নান্দো টরেস। গ্রিজম্যানের এই মৌসুমের ফর্ম আর টরেসের সময় সময় রক্ষাকর্তা হয়ে জেগে উঠার সাথে নতুন গ্যামেইরো! বেশ কঠিন একটা সময়ই কাটাতে হবে বোধ হয় প্রতিপক্ষের ডিফেন্ডারদের।\nসম্ভাব্য ফর্মেশন হিসেবে সিমিওনের পছন্দের ৪-৪-২ সাথে এই লাইন আপকেই বিশ্লেষকরা এগিয়ে রাখছেন:\nদায়িত্ব পাবার পরে এই প্রথমবারের মত রক্ষণের পাশাপাশি আক্রমণ নিয়েও চিন্তা করে দল গুছালেন সিমিওনে। সাম্প্রতিক সময়ে অল্পের জন্য পা হড়কে যাওয়া থেকেই হয়তবা নিজের পরিকল্পনার কিছুটা পরিবর্তন এনেছেন। যথেষ্ট গভীরতা সম্পন্ন এক স্কোয়াড নিয়ে এবার মৌসুম শুরু করতে যাচ্ছে গত মৌসুমে নিয়মিত পারফর্ম করেও ট্রফিলেস থাকা অ্যাটলেটিকো। ভুল থেকে শিক্ষা নিয়ে এগোনো সিমিওনে কি দিতে পারবেন অ্যাটলেটিকো মাদ্রিদকে বার্সার থেকে এগিয়ে নিয়ে অজেয় সব কিছু জেতানোর স্বাদ? পারবেন কি মাদ্রিদ শহরের রঙ লাল করতে, নাকি বরাবরের মত তা সাদাই থেকে যাবে?


আমেরিকার সঙ্গে বন্দি বিনিময়ে প্রস্তুত ইরান: জারিফ\nকী কথা হলো পুতিন-কিমের?\nব্যক্তিগত ট্রেনে রাশিয়ায় কিম\nশ্রীলঙ্কায় সন্ত্রাসী হামলায় ৪৫ শিশু নিহত\nলোহা গরম করে মুসলিম বন্দির পিঠে ‘ওম’ লিখলেন জেলসুপার!\nপরিবর্তন ডেস্ক ৭:০৮ অপরাহ্ণ, আগস্ট ১৭, ২০১৮\nগত এক বছরে মিয়ানমারের রাখাইনে অন্তত ১৮ হাজার নারী ধর্ষণের শিকার হয়েছেন। এসময় দেশটির সেনাবাহিনীর নৃশংশতায় অন্তত ২৪ হাজার রোহিঙ্গা প্রাণ হারিয়েছেন।\nরোহিঙ্গাদের ওপর পরিচালিত এক গবেষণা বইয়ে এই ভয়াবহ চিত্র উঠে এসেছে।\n‘ফোর্সড মাইগ্রেশন অব রোহিঙ্গা : দ্য আনটোল্ড এক্সপেরিয়েন্স’ শীর্ষক বইয়ে এসব তথ্য তুলে ধরা হয়।\nবুধবার লন্ডনের অক্সফোর্ড বিশ্ববিদ্যালয়ে অনুষ্ঠিত ‘রোহিঙ্গা সংকট: বহুমাত্রিক প্রেক্ষাপট’ শীর্ষক এক বিশেষ অধিবেশনে গবেষণাগ্রন্থটি উপস্থাপন করা হয়।\nবইটি প্রকাশ করেছে কানাডার বেসরকারি সাহায্য সংস্থা অন্টারিও ইন্টারন্যাশনাল ডেভেলপমেন্ট এজেন্সি (ওআইডিএ)।\nরাখাইন রাজ্যের মানচিত্র থেকে রোহিঙ্গাদের চিরতরে তাড়িয়ে দিতে গত বছরের ২৫ আগস্টের পর থেকে তাণ্ডব শুরু করেছিল মিয়ানমার সেনাবাহিনী।\nকক্সবাজারে আশ্রয় নেওয়া ২ হাজার ৩০০ রোহিঙ্গা পরিবারের সাক্ষাৎকারের ভিত্তিতে গবেষণাগ্রন্থটি তৈরি করা হয়। গবেষণার মূল লক্ষ্য ছিল ২০১৭ সালের ২৫ আগস্টের পর থেকে ২০১৮ সালের জানুয়ারি পর্যন্ত বাংলাদেশে আশ্রয় নেওয়া সাড়ে ছয় লাখ রোহিঙ্গার অভিজ্ঞতা।\nচলতি বছরের জানুয়ারিতে কক্সবাজারের উখিয়া ও টেকনাফ উপজেলার ৩৩টি শিবিরের প্রতিটি থেকে ১০০ পরিবারের সাক্ষাৎকার নেওয়া হয়েছে। সাক্ষাৎকারে অংশ নেওয়া রোহিঙ্গারা মিয়ানমারের ২৩ মহকুমার ১ হাজার ৩০৬ গ্রামের অধিবাসী।\nসাক্ষাৎকারে অংশ নেওয়া রোহিঙ্গাদের মধ্যে ৮০ শতাংশই বলেছেন, তারা মৌখিক কিংবা শারীরিকভাবে লাঞ্ছনা ও গ্রেফতারের শিকার হয়েছেন।\nরোহিঙ্গাদের মধ্যে ৯৩ ভাগই বঞ্চনার শিকার হওয়ার কথা বলেছেন। ৭৯ শতাংশই সবচেয়ে বেশি বঞ্চনার শিকার হন হাসপাতালে চিকিৎসা নিতে গিয়ে। এমনকি তাঁরা স্কুল (৭৬ শতাংশ), থানা (৬৩ শতাংশ) ও ব্যাংকে (২৭ শতাংশ) বঞ্চনার শিকার হয়েছেন।\nবইটি যৌথভাবে লেখা ও সম্পাদনা করেছেন অস্ট্রেলিয়ার সুইনবার্ন ইউনিভার্সিটি অব টেকনোলজির অধ্যাপক ক্রিস্টিন জুব ও ড. মোহসিন হাবিব, অস্ট্রেলিয়ার ভিক্টোরিয়া প্রদেশের পরিবেশ, ভূমি, পানি পরিকল্পনা বিভাগের গবেষক সালাহউদ্দিন আহমেদ, কানাডার লরেন্টিয়ান ইউনিভার্সিটির অধ্যাপক হেনরি পিলার্ড এবং নরওয়ের ইউনিভার্সিটি অব নরডল্যান্ডের সহযোগী অধ্যাপক মাসুদুর রহমান।